recursal/SuperWikiNEXT-32B huggingface dataset:
紅海嘅示意圖
**紅海**（粵拼：hung4 hoi2；阿拉伯文：**البحر الأحمر**‎；希伯來文：**יַם סוּף**‎；法文：**Mer Rouge**；英文：**Red Sea**）係非洲東北面同阿剌伯半島之間嘅海，東南面連住亞丁灣同阿剌伯海，西北面經蘇彝士運河去地中海。呢個海喺1869年嘅蘇彝士運河開通咗之後，重變咗大西洋、地中海同印度洋之間嘅交通要道。另外，呢個海係世界上最鹹嘅海。

名
-

喺國際空間站航拍嘅紅海。從地中海東南邊嘅蘇伊士運河開始，一直去到亞丁灣嘅海口嗰頭。
鑒於「紅海」嘅名係點嚟，而家有好幾個講法：

### 「啡紅色嘅水」

內文：紅海束毛藻
由於地中海入面有好多紅色嘅海藻響度，所以嗰度啲海水睇落去好似啡紅色噉。所以「紅海」嘅名就係噉嚟。

### 方位

有啲學者就話個名係從改名嗰位嘅人用方位（話南邊或西邊）嚟做名，因為阿剌伯國家好多民族都用咗顏色嚟頂住方向嘅傳統習俗。

### 其它講法

重有好幾個講法係「紅海」嘅名係噉嚟：

1. 附近嘅紅色山脈
2. 有個名嗌紅色嘅本地種族
3. 紅地嘅海（古埃及嗰時將沙漠嗌成「紅地」）

敘述
--

紅海嘅海底
紅海其實就係東非大裂谷北邊陷落咗嘅一個地方，係西北偏北-東南偏南嘅延長嘅狀態，好似條長嘅蝸牛噉，北邊嘅蘇彝士灣同埋阿喀巴灣就好似條蝸牛嘅觸角噉夾住個西奈半島。其中南北嘅距離差唔多2000㎞到，最長嗰度去到2250㎞。而闊度方面，最闊嗰度有355㎞。而水深方面，平均深度490m，最深可以去到2211m。另外，呢個海水睇落去好似啡紅色噉。

所謂「最鹹嘅海」
--------

紅海之所以話係最鹹嘅海，係因為佢嘅含鹽量去到41——42‰，而部分海底甚至超過270‰，幾乎達到飽和溶液嘅濃度，係一般海水嘅平均含鹽量（35‰）嘅8倍到。加上嗰度係熱帶同亞熱帶嘅沙漠地區，氣溫比較高，海水嘅蒸發量比較大，而且佢嘅年平均降水量都唔夠200mm。加上附近又冇河流流入呢度。所以喺通去大洋嘅水路嗰度有石林島同水底岩嶺，唔單止大洋入面稍微淡嘅海水好難入嚟，相反比較鹹嘅紅海啲水都好難流到出去。有科學家研究過海底嗰度重有幾個大嘅帶有岩漿嘅熱窿響度。由於岩漿加熱咗周圍嘅岩石同海水而出現咗深層海水嘅水溫重高過表面嘅海水溫度。所以比較熱辣辣嘅深層海水去到海面之後重加快咗蒸發而搞到鹽嘅濃度好高。所以點解紅海啲水話重犀利過其他地方嘅海水。

經濟
--

周邊
--

喺埃及東邊嘅海邊望過去紅海嗰邊
以下呢啲國家就係紅海周邊嘅國家：

* 東岸：
 沙特阿拉伯
 也門
* 南岸：
 吉布提
 厄立特里亞
* 西岸：
 埃及
 蘇丹
 厄立特里亞
* 北岸：
 埃及
 約旦
 以色列

特征
--

有關嘅書
----

|  |
| --- |
| 搵更多有關**紅海**喺維基媒體兄弟計劃嘅嘢 |
| 搵維基辭典 | 維基辭典嘅字詞解釋 |
| 搵同享 | 維基同享嘅媒體 |
| 搵維基新聞 | 維基新聞嘅新聞故事 |
| 搵維基語錄 | 維基語錄嘅名言 |
| 搵維基文庫 | 維基文庫嘅原始文獻 |
| 搵維基書本 | 維基書本嘅教科書 |
|
| 搵維基學府 | 維基學府嘅學習資源 |
|
|
|
|
|

* 中国少年儿童百科全书 自然·环境 第210页　浙江教育出版社 ISBN 7-5338-1946-2/G·1942
* Hamblin, W. Kenneth & Christiansen, Eric H. (1998). Earth's Dynamic Systems (8th ed.). Upper Saddle River: Prentice-Hall. ISBN 0-13-745373-6.

出面網頁
----

* Red Sea Coral Reefs
* Red Sea Photography
* Potts, D. R. Talbert, T. Elliott, S. Gillies. "Places: 39290 (Arabicus Sinus/Erythr(ae)um/Rubrum Mare)". Pleiades. 喺March 8, 2012搵到.`{{cite web}}`: CS1 maint: multiple names: 作者名單 (link)

|  |
| --- |
| 亞洲主要地理臺灣 海 峽臺灣 海 峽白令海白令海恆河恆河白令海峽白令海峽哥打華里河哥打華里河戈壁沙漠戈壁沙漠南海南海挪威海挪威海新畿內亞新畿內亞多瑙河多瑙河東西伯利亞海東西伯利亞海東海東海日本海日本海東北平原東北平原立借夫海立借夫海利拿河利拿河馬麻拉海馬麻拉海馬來半島馬來半島湄公河湄公河馬爾代夫馬爾代夫巴倫支海巴倫支海貝加爾湖貝加爾湖峇里峇里波羅的海波羅的海白海白海孟加拉灣孟加拉灣婆羅洲婆羅洲北冰洋北冰洋北海北海伏加河伏加河雅魯藏布江雅魯藏布江庫頁島庫頁島北威拿河北威拿河蘇門答臘蘇門答臘蘇拉威西蘇拉威西斯間地那維亞斯間地那維亞西奈西奈星加坡島星加坡島細亞細亞細亞細亞亞丁灣亞丁灣阿剌伯半島阿剌伯半島阿剌伯海阿剌伯海鹹海鹹海黑龍江黑龍江亞速海亞速海非洲之角非洲之角鶯曼羣島鶯曼羣島阿爾泰山阿爾泰山愛琴海愛琴海耶尼射河耶尼射河阿曼灣阿曼灣鄂河鄂河澳洲澳洲鄂荷次克海鄂荷次克海烏拉河烏拉河烏拉山脈烏拉山脈幼發拉底河幼發拉底河伊朗高原伊朗高原印度河印度河印度次大陸印度次大陸彥地結卡河彥地結卡河北印度洋北印度洋中南半島中南半島日本列島日本列島爪哇爪哇珠江珠江長江長江祁連山祁連山卡拉海卡拉海喀喇崑崙喀喇崑崙裏海裏海琴察加半島琴察加半島高加索高加索加羅蓮羣島加羅蓮羣島哥羅馬河哥羅馬河崑崙崑崙聖誕島聖誕島塔克拉瑪干沙漠塔克拉瑪干沙漠泰國灣泰國灣北太平洋北太平洋天山天山北部灣北部灣底格里斯河底格里斯河帝汶帝汶青藏高原青藏高原帕米爾帕米爾波斯灣波斯灣比初拉河比初拉河菲律賓菲律賓菲律賓海菲律賓海朝鮮半島朝鮮半島北海道北海道紅海紅海華北平原華北平原黃河黃河黃海黃海黑海黑海喜馬拉雅山喜馬拉雅山印度大 平原印度大 平原興都古舒興都古舒臺灣臺灣此格： 去睇 • 討論 • 編輯 • 歷史亞洲主要地理 |

|  |  |
| --- | --- |
| 權威控制 | 
* WorldCat
* VIAF: 155944421
* LCCN: n81007733
* GND: 4050664-2
* NDL: 00634145
* NKC: ge134461

 |
**沙林傑**（Jerome David Salinger，1919年1月1號—2010年1月27號）係美國作家，佢嘅作品《麥田捕手》係20世紀美國文學嘅經典作品之一。

生平
--

沙林傑喺紐約一個猶太富商屋企出世，喺15歲時就俾老竇送到賓夕凡尼亞州一間軍事學校。1936年沙林傑喺軍事學校畢業，1937年又俾做火腿進口生意嘅老竇送到波蘭學做火腿。沙林傑喺紐約嗰陣就開始向雜誌投稿，多數都係為咗賺錢，但間唔中都有好文章，當中包括《香蕉魚嘅好日子》。

二戰中斷咗沙林傑嘅寫作。1942年沙林傑從軍，1944年佢去歐洲戰場做反間諜工作。打仗嚇親沙林傑，佢之後寫咗幾本取材打仗嘅書。

1946年沙林傑退伍，返到紐約開始專心創作。佢嘅第一本長篇小說《麥田捕手》喺1951年出版，好成功，令佢一舉成名。之後嘅作品包括《法蘭妮與卓依》（1961年）、《舉高屋樑，木匠們》同《西摩簡介》（1963年）同埋收錄咗他寫嘅短篇古仔《九個故仔》（1953年），但係唔似《麥田捕手》咁成功。沙林傑擅長塑造早熟、出眾嘅後生形象。

《麥田捕手》獲得成功之後，沙林傑變得更孤僻。佢喺新罕布什爾州鄉下河邊小山附近買咗90幾英畝地，喺山頂上起咗間屋仔，過住隱居嘅生活。佢雖然未放棄過寫作，但喺1951年之後，就好少公開出版自己嘅作品。後期作品亦越來越傾向東方哲學同禪宗。

1999年，沙林傑喺34年無發表任何作品後終於發表咗新長篇小說《哈普沃茲16，1924》。《哈普沃茲16，1924》最早是以短篇形式出現喺1965年《紐約時報》。沙林傑將這本作品授權一間細出版公司，但是到依家佢嘅作品都未出版。

個人生活
----

沙林傑喺歐洲期間曾經同個女醫生結婚，但冇耐就離婚。1953年佢同一個叫克萊爾道格拉斯（Claire Douglas）女學生相識，兩人後來喺1955年結婚，但之後又離婚。1972年沙林傑喺一本雜誌見到一個叫喬伊斯梅納德（Joyce Maynard）嘅耶魯大學女學生嘅文章同埋相，即刻俾佢吸引，兩人開始通信，份關係喺十個月之後就冇咗。

2000年，沙林傑同第二任老婆道格拉斯嘅女瑪格麗特沙林傑出版咗《夢的守望者：一本回憶錄》。書裏面佢披露咗好多沙林傑不為人知嘅秘密，例如沙林傑成日飲自己嘅尿、好少同克萊爾做愛，唔畀佢探親友咁。

睇埋
--

* 美國文學

參考
--

**版Template:Reflist/styles.css無内容。**

連出去
---

* 哈普沃茲16，1924（中文版） - 沙林傑1965年發表嘅短篇小說（唔係佢喺1999年發表嘅長篇小說）
* 沙林傑紀念館
中興唐朝嘅皇帝 唐武宗
**會昌中興**係指大唐唐武宗李炎統治時期出現嘅小康。武宗喺佢在位嗰陣開始用李德裕為相。良相李德裕推行「政歸中書」政策，超級腐朽嘅大唐漸漸恢復元氣，專權嘅太監仇士良只好向武宗「告老還鄉」。

起用良相
----

唐文宗逝世，宦官仇士良擁立潁王李瀍為帝。李瀍封李德裕為相。李德裕執政之後，推行「政歸中書」政策。逼到仇士良唔可以唔落個政治舞台，向武宗「告老還鄉」。從始宦官失寵，直至李德裕俾宦官廢除。李德裕同武宗嘅勤政使唐朝恢復元氣，會昌中興起。

會昌滅佛
----

內文：會昌滅佛
*請睇睇：三武一宗*

唐武宗李炎信奉道教，全國正興起佛教，令武宗有咗滅佛嘅心。後來，宦官扶持武宗嘅阿叔李忱登上帝位，武宗怕自己帝位唔保，即刻下令追殺李忱，又下令滅佛，令李忱冇地方匿埋。呢件事史稱會昌滅法。

改寫遺詔
----

內文：馬元贄
*請睇睇：大中之治、李忱*

武宗希望長生不老，就喺各地蒐集仙丹。因此佢個身體一直衰退，喺會昌後期，他因煉丹而患上重病。太監馬元贄喺武宗昏迷嗰陣改寫遺詔，令李忱得以繼位。會昌六年，武宗病逝。會昌中興結束，大中之治開始。

參考
--

### 攷

1. ↑  《舊唐書 本紀第十八上 武宗》
2. ↑  《新唐書 傳记第一百〇五 李德裕》
3. ↑  《新唐書本紀第八 文宗 敬宗 武宗 宣宗》
4. ↑  《唐書 列傳第一百二十五》

### 書

* 唐書
* 新唐書
**安史之亂**係唐朝中期發生嘅一場亂事，由胡族人安祿山（營州雜胡）同史思明喺天寶十四年（755年）所發動。話說當時唐朝皇帝唐玄宗因為越嚟越無能，安祿山同埋朝中一班大臣不和，安祿山決定兵變。安祿山本身擁有軍權，唔使花好耐時間就攻入首都長安。

呢次事件使到唐玄宗退位做太上皇。而之後唐朝花咗七年時間打，最後要等到史思明個仔史朝義自殺，事件先至得以平息。

背景
--

安史之亂個背景係可以追溯到唐朝個地方制度。唐朝個地方制度，係容許地方掌握軍事權力，當中尤其係北方邊境。早喺唐太宗嗰陣，就多次派兵打突厥。打完之後為咗方便管治，就喺邊境設置十個兵鎮，長官係節度使。節度史權力好大，任何地方官都冇能力凌駕。於是乎一旦節度使作反，就變成咗唐朝內部個隱患。

喺唐玄宗嗰陣因為太平盛世，開始怠政，唔但只大權都落喺楊國忠手度，甚至重用啲外族人管治北方邊境，好似安祿山就係。安祿山因為同當時個宰相楊國忠不和，結果就喺河北，以聲討楊國忠做理由起兵。

經過
--

公元755年十一月，安祿山動員自己部隊同外族援兵，一共15萬人，喺河北以聲討楊國忠做理由起兵作反。

當時因為太平盛世咗好耐，老百姓唔多識啲打仗嘢，安祿山嘅叛軍由北方南下，河北啲地方長官一係投降，一係走佬，再唔係就係畀叛軍捉住同殺害。常山太守顏杲卿亦都侷住向安祿山投降。雖然安祿山兼任埋河東節度使，不過喺佢作反之後，太原依然由唐朝控制住。

755年十二月，叛軍打敗咗封常清嘅唐軍，攻陷咗洛陽。唐軍退守潼關。同月，玄宗下令處死封常清同高仙芝。常山太守顏杲卿起兵反叛番安祿山，重新效忠番唐朝，又派人去河北其他地方叫佢哋效忠番唐朝，好多地方都響應佢，河北得番6個郡仲係聽安祿山話。

756年正月，安祿山喺洛陽登基做皇帝，國號叫「大燕」，改元「聖武」。同月，叛軍攻陷常山，顏杲卿被俘，之後被殺。河北好多地方又重新畀叛軍控制番。

二月，李光弼嘅唐軍收復番常山。之後郭子儀帶兵去幫佢，佢哋喺五月響河北大破史思明嘅叛軍，叛軍陣亡4萬人，唐軍聲勢大振，河北好多地方又重新由唐朝控制番。

之後，安祿山睇見自己後方河北好多地方都重新畀唐朝控制番，潼關又攻唔入，就打算放棄洛陽返番去范陽，但係未有決定。唐玄宗以為潼關以東嘅叛軍好弱，就催促守潼關嘅哥舒翰出兵攻打叛軍，哥舒翰唔贊成，但係玄宗命令冇得唔聽。756年六月，哥舒翰帶住18萬唐軍出關，結果畀叛軍打敗，潼關失守。玄宗就好倉卒咁逃離長安入四川。行到半路唐玄宗軍隊發生咗兵變，楊國忠畀啲士兵殺咗，跟住啲士兵要玄宗殺埋楊貴妃，玄宗唯有照佢哋意思做。之後唐玄宗入咗四川，太子李亨冇跟佢入四川，走咗去第度。安祿山嘅叛軍響潼關停留咗一陣，然後先去佔領長安。

潼關失守之後，李光弼同郭子儀由河北退返去山西。

756年七月，李亨到咗靈武，喺嗰度登基做唐朝皇帝，即係唐肅宗，尊玄宗做太上皇。

756年九月，史思明嘅叛軍圍攻常山，之後攻陷咗。756年十月，平原太守顏真卿放棄平原走佬。信都太守烏承恩帶住5萬唐軍向叛軍投降。

757年正月，安祿山畀佢個仔安慶緒殺咗，之後安慶緒繼位做大燕皇帝。

757年二月，守太原嘅李光弼打敗咗蔡希德嘅叛軍，叛軍有成7萬幾人陣亡。

757年九月，唐軍同回紇等外地援軍一共15萬人，由鳳翔出發，喺長安西面打敗10萬叛軍，叛軍起碼有6萬人陣亡，之後叛軍放棄長安走人。

757年十月，叛軍攻陷睢陽，張巡被殺，許遠被送到洛陽，之後亦都被殺。唐軍好快就收復番睢陽。同月唐軍收復洛陽。

757年十二月，叛軍大將史思明歸順番唐朝。

758年六月，史思明揭發朝廷派嚟嘅烏承恩想對付佢，就殺咗烏承恩，朝廷賴係烏承恩自作主張。

758年九月，唐軍集結20萬人以上嘅兵力，進攻安慶緒，之後安慶緒向史思明求救。758年十二月，史思明攻陷唐朝嘅魏州。759年正月，史思明自稱「大聖燕王」。759年三月，史思明帶住5萬精兵同圍攻安慶緒嘅唐軍大戰，兩軍打緊嗰陣突然刮起大風，吹到天昏地暗，唐軍倉惶撤退，安慶緒嘅圍就咁解咗。之後史思明趁安慶緒嚟見佢嗰陣殺咗安慶緒，安慶緒嘅部隊同地盤都畀史思明接收咗。

759年四月，史思明自稱大燕皇帝。九月，史思明攻佔洛陽。

761年三月，史思明畀佢個仔史朝義殺咗，之後史朝義繼位做大燕皇帝。

762年，唐玄宗李隆基同唐肅宗李亨都相繼過身，唐代宗登基。唐代宗搵咗外族回紇派兵打史朝義。762年十月，唐軍同回紇兵進攻史朝義，叛軍大敗，叛軍死咗成6萬人，唐軍收復洛陽。史朝義退返去黃河以北，之後一路輸畀唐軍，加埋手下將領紛紛向唐朝投降，最終喺763年正月，史朝義畀唐朝追兵追到，走投無路之下自殺。安史之亂就咁結束。

影響
--

唐朝因為安史之亂由盛轉衰。尤其係雖然唐朝平定咗，之但係安祿山手下重有大批將領，係唐朝個威脅。唐朝無辦法消滅，就封佢哋做節度使。咁就造成咗藩鎮割據，一直到唐朝亡國。

安史之亂因為主要戰場喺北方，所以北方大受破壞，唔少北方人落到南方，經濟重心開始南移。而長安、洛陽本來係漢朝、唐朝個首都，但因為安史之亂，唔再適合做首都，最後關中一帶喺全國都開始冇晒地位。

參考
--

1. 1 2 3 4 5  《資治通鑑》卷217
2. 1 2 3 4 5  《資治通鑑》卷218
3. 1 2  《資治通鑑》卷219
4. 1 2 3 4 5  《資治通鑑》卷220
5. ↑  《資治通鑑》卷221
6. 1 2  《資治通鑑》卷222
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
綠色部份係孫吳領土
**吳**（粵拼：ng4；222年﹣280年），又叫吳國，因皇帝姓孫，後世又叫**孫吳**（syun1 ng4），國土由江南江東到嶺南。國都喺江東，又叫**東吳**（dung1 ng4）。自漢後羣雄並起，自立一國，同北方嘅魏，蜀地嘅漢，並稱三國。吳由孫堅建基，孫權建國。定都喺建業。吳由西元222年立王國，229年立帝國，直到280年畀晉滅國，三國之中，佢至長命。

建立同滅亡
-----

孫堅喺江東稱霸，之後傳畀孫策同孫權，孫權就建立吳。赤壁之戰係吳有份打敗曹魏嘅。孫權死後，吳大亂，最後俾晉朝滅咗。
《**感天動地竇娥冤**》，簡稱《**竇娥冤**》係元朝劇作家關漢卿最出名既雜劇，個古仔係根據《列女傳》講既著名冤案「東海孝婦」改篇而成。

《竇娥冤》採用元朝雜劇劇本最常見既四折一楔子劇本體制，個古仔講竇娥從小死咗老母，七歲既時候俾佢老豆賣咗俾蔡婆家做童養媳，十七歲既時候成婚，兩年唔夠佢老公就病死咗，竇娥同蔡婆相依為命。

流氓張驢兒睇中咗竇娥，迫蔡婆婆將竇娥嫁俾佢，竇娥唔肯，張驢兒同佢老豆張孛老喺蔡家賴死唔走。之後蔡婆婆病咗，竇娥做羊肚湯俾佢飲，張驢兒偷偷喺湯裡面落毒。當竇娥將羊肚湯俾蔡婆婆飲既時候，蔡婆婆唔舒服，想要嘔，無飲到，最後碗羊肚湯就俾張孛老喝咗。張孛老飲咗羊肚湯之後中毒死咗。張驢兒毒死自己老豆之後就屈竇娥殺人。

張驢兒收買咗貪官桃杌，拷打竇娥同埋蔡婆婆，最終屈打成招，竇娥承認殺人，被判斬首。係法場上，竇娥「負屈銜冤」，臨執行死刑之前，竇娥含淚向蒼天發誓，話佢既冤屈只有老天爺知道，為咗證明佢既清白，佢對天發咗三個誓：血濺白練，六月飛雪，楚州大旱三年。最終，竇娥既冤屈感動咗上天，三個誓言都實現咗。

|  |  |
| --- | --- |
| Stub icon | 呢篇**竇娥冤**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**亞歷山大·伊帕多夫**（粵拼：aa3 lik6 saan1 daai6 ji1 paak3 do1 fu1）
（烏克蘭文：**Олександр Іпатов**，烏克蘭文讀音：[æləɡzˈɑːndər ˀipatov]；1993年7月16號—）係國際象棋大師，亦係土耳其嘅頂級棋手之一，雖然喺烏克蘭利維夫州利維夫出世，但佢有烏克蘭、土耳其同埋西班牙嘅三重國籍身份。

佢代表土耳其象棋隊參加咗2012年，2014年同2016年嘅國際象棋奧林匹克比賽。喺2016年10月嘅ELO評級入面排喺全球第八十九位，土耳其國內排第一。

生平
--

伊帕多夫喺1993年7月16喺烏克蘭利維夫州利維夫出世。 4歲時俾佢老竇教佢點捉棋，6歲時俾佢阿媽帶到當地嘅象棋會訓練咗四年咁耐。2003年3月喺烏克蘭當地舉辦嘅10歲以下級比賽攞咗冠軍，直接晉級到希臘辦嘅世界U10組青年象棋錦標賽，嗰年喺133位參賽者當中實現奇跡攞咗第11嘅成績。

2007年喺烏克蘭14歲以下錦標賽攞咗第二而直通到喺土耳其辦嘅世界U14冠軍錦標賽。嗰年冠軍錦標攞咗第八嘅成績。2008年喺Elo評級攞咗207分，成為烏克蘭U16同U20嘅冠軍。2009年1月到2012年2月間代表過西班牙隊參加象棋比賽，重喺2011年大卡佩勒象棋公開賽攞過第三。
從2012年2月開始，伊帕多夫正式代表土耳其隊參加國際象棋大賽。同年8月一嘢擊敗丁立人、列察拉坡特（英文：Richárd Rapport）同埋余泱漪、韋奕而成為雅典世界青年國際象棋錦標賽冠軍，重攞埋2013年FIDE世界盃嘅參賽資格，但隨後喺第一輪輸咗畀蘇偉利（中文：苏伟利）而出局。 

Garry Kasparov喺2013年嘅世界青年國際錦標賽上為亞歷山大·伊帕多夫頒獎
2013年2月，亞歷山大·伊帕多夫喺土耳其國際象棋錦標賽攞咗季軍。同年9月喺伊兹米特舉辦嘅世界青年國際象棋錦標賽入面，雖然佢喺總分13分嘅比賽攞咗10.5分，但因為比余泱漪少咗0.5分而攞咗亞軍。2014、2015年喺土耳其攞咗國際象棋冠軍。尤其喺2015年嗰屆，攞咗差0.5分到滿分嘅紀錄，比亞軍德拉根索拉（塞爾維亞文：Dragan Šolak）多咗1.5分 。2015年3月喺歐洲個人國際象棋錦標賽攞咗第7而殺入喺巴庫辦嘅2015年世界盃，嗰年嘅世界盃凈晉級到第二輪被淘汰。

2016年9月喺巴庫辦嘅世界國際象棋奧林匹克運動會入面，亞歷山大·伊帕多夫代表土耳其隊喺最後一輪比賽擊敗咗格魯吉亞隊嘅大師——Mikheil Mchedlishvili而攞咗隊史上最高嘅第六。

教育
--

伊帕多夫喺2014年喺夏爾奇夫攞咗烏克蘭雅羅斯拉夫智者法學院嘅學士學位。佢識講一口流利嘅俄文、烏克蘭文、西班牙文、英文同埋土耳其文。

西洋棋社
----

喺佢嘅成個職業生涯之中，亞歷山大·伊帕多夫代表以下西洋棋社參加過各種國際聯賽:

* 2016 – Deniz Su Aquamatch Satranç Gençlik ve Spor Kulübü (土耳其)
* 2012 – Bois Colombes (法國)
* 2012 – 2012 Niş (塞爾維亞)
* 2011 – 2015 İstanbul Teknik Üniversitesi Spor Kulübü (土耳其)
* 2011 – 2016 SK Turm Emsdetten (德國)
* 2010 – 2014 Law Academy Chess Club (烏克蘭)
* 2007 – Club d’Escacs Barberà (西班牙)

主要比賽
----

* Ipatov vs Sergei Zhigalko, 27th Cappelle-la-Grande (2011), Queen's Indian Defense: Fianchetto. Nimzowitsch Variation Timman's Line
* Nils Grandelius versus Ipatov, World Junior Championship (2012), Indian Game: Anti-Nimzo-Indian (E10)
* Ipatov versus Sergey Volkov, Moscow Open (2010), Semi-Slav Defense: Anti-Noteboom. Stonewall Variation Portisch Gambit (D31)

攷
-

1. ↑  Results Archive.is嘅歸檔，歸檔日期2013年4月12號， 27e Open International de Cappelle-la-Grande
2. ↑  "Player transfers in 2012". FIDE. 2015-12-20.
3. ↑  "GM Alexander Ipatov and WGM Guo Qi are World Junior Chess Champions". *WJCC 2012*. Chessdom. 2012-05-15. 喺20 December 2015搵到.
4. ↑  "2013 TÜRKİYE SATRANÇ ŞAMPİYONASI". 原著喺2016年3月5號歸檔. 喺2016年11月29號搵到.
5. ↑  "IM Ipatov comments his victory against GM Zhigalko". Chessdom. 2011-03-13. 原著喺2017-08-28歸檔. 喺2016-11-29搵到.
6. ↑  "GM Ipatov is Turkish Chess Champion 2015". Chessdom. 喺10 December 2015搵到.
7. ↑  "42nd Olympiad : Turkish Team Composition with Round Results". *Chess Results*. ChessResults. 2016-09-13. 喺2016-11-27搵到.
8. ↑  〈存档副本〉. 原著喺2016年11月21號歸檔. 喺2016年11月28號搵到.

出面網頁
----

* 亞歷山大·伊帕多夫嘅官方網站
* Alexander Ipatov rating card at FIDE Edit this at Wikidata
* Alexander Ipatov chess games at 365Chess.com
* Alexander Ipatov player profile and games at Chessgames.com
* Alexander Ipatov player profile at Chess.com
* Interview with GM Alexander Ipatov after winning WJCC Chessdom
**導演**（粵讀：dou⁶ jin²，英文：Director），係影視製作團隊中，將攝影、聲音、演員、服裝、化妝、佈景等元素整合起嚟嘅負責人，並且同編劇、攝影指導、剪接師等嘅技術人員合作，導演亦要指導演員嘅演技、攝影機嘅位置、聲音、燈光等技術嘅配合。因為導演要負責整個節目嘅樣貌，因此喺決策有爭拗嘅時候，導演擁有最終嘅決定權。

唔同領域嘅導演
-------

睇埋：電影導演、舞台劇導演、電視導演同埋其它影視導演
### 電影導演

簡言之，導演係用劇情同演員表達自己思想嘅人。

電影導演同時運用咗演員嘅身體及情緒／視線嘅選擇／光線嘅調度／畫面嘅構成／剪接嘅邏輯／音聲嘅搭配，將某個劇本呈現於影像屏幕上，從而將呢個劇本（以及如果有啲講話：佢嘅思想）表現畀觀眾嘅人。

電影工業涵蓋多元嘅專業技術，從製片，攝影，燈光，美術指導，場務，演員，錄音，混音，後期特效等，十分龐雜。絕大多數現代電影導演無法廣泛專精以上各項專業技術，但佢仍可以支配旗下所有各該部門嘅專業人士，依照佢嘅意志工作。

### 舞台劇導演

舞台劇導演嘅工作係一個貫著嘅完整過程，從劇本嘅閱讀、演員嘅選擇與合作，到舞台空間、服裝化妝、燈光等嘅設計，都係導演工作嘅組成部分。

#### 歷史

相對戲劇歷史嘅源遠流長，**導演**身份嘅出現同確立確係非常後生嘅——呢至少說明只有喺戲劇嘅各種物質同精神要素都有咗相當嘅積累發展後，先至需要導演來統一各戲劇元素，來組織演出。

一般戲劇史公認嘅第一位導演係德國嘅梅寧根公爵。喺導演誕生之前，組織演出嘅工作由劇作家、富有經驗嘅主要演員或劇院經理來擔任。

隨著戲劇自身嘅發展，戲劇導演嘅定義亦喺與時俱進。但回顧20世紀戲劇史，有一點毋庸置疑，即導演嘅權威同作用喺戲劇演出中越來越重要。

參考
--

1. ↑  〈電影小百科 電影職人 - 導演〉. 原著喺2021年9月3號歸檔. 喺2021年9月3號搵到.
糖原嘅二維剖面示意圖：糖原核心蛋白係被葡萄糖單元嘅分支所包圍。整個球狀顆粒可能包含大概30,000個葡萄糖單元。
醣原嘅結構段
**肝醣**（英文：**glycogen**，又叫**肝糖、糖原、動物澱粉**）係人類、其他動物同埋真菌草糖類嘅主要形式；係多醣嘅一種，經由葡萄糖脫水縮合作用（condensation）整出嚟。主要功能係幫動物同真菌儲存能量。

喺人入面，肝醣主要係由肝和肌肉（骨骼肌）嘅細胞造出嚟嘅，而且係長期儲存嘅第二級能量（第一級能量係油脂）。由肝醣變成嘅葡萄糖會供畀全身用，包括中樞神經系統。

攷
-

1. ↑  William D. McArdle, Frank I. Katch, Victor L. Katch (2006). *Exercise physiology: energy, nutrition, and human performance* (第6版). Lippincott Williams & Wilkins. p. 12. ISBN 978-0-7817-4990-9.`{{cite book}}`: CS1 maint: multiple names: 作者名單 (link)
2. ↑  Sadava; 等 (2011). *Life* (第9th, International版). W. H. Freeman. ISBN 9781429254311. `{{cite book}}`: Explicit use of et al. in: `|last=` (help)

拎
-

* Glycogen detection using Periodic Acid Schiff Staining
* Glycogen storage disease - McArdle's Disease Website
* Template:MeshName
**鄭建鵬**（粵拼：zeng6 gin3 paang4；英文：**Ares Cheng**；1985年8月21號—）係中國大陸嘅男歌手同演員，廣東韶關人，2006年出道。

生平
--

鄭建鵬喺1985年8月21號喺廣東韶關出世，細個喺韶關市區生活。2001年讀緊韶關一中時，俾學校舞蹈隊啲觀音兵請去參加學校嘅年度晚會——「Break Dance」舞蹈表演，表演後引起觀眾反響而開始跳舞生涯。先喺2001～2002年間攞過喺廣州嘅流行前線辦嘅第一、二屆全國街舞大賽冠軍。2004年入讀廣州嘅華南師範大學，期間重攞過幾個世界街舞大賽同埋全國總決賽嘅冠軍，重拍過幾個平面代言廣告。2006年大學畢業後，同年10月同香港環球唱片簽約而出道，無耐又正式進軍中國大陸樂壇。

2010年11月，佢先後出席過廣州地王廣場嘅2010廣州亞運之搜狐嘉年華嘅嘉賓；及廣東電台交通台——楊斌主持嘅《歡樂星光幫》同埋城市之聲《go潮生活》嘅直播嘉賓；同年12月中旬先後出席過韶關一中105週年校慶嘅晚會表演、第一屆廣州地鐵族消費品牌年度傳媒大獎頒獎典禮嘅表演嘉賓。

雖然佢喺2013年離開咗樂壇，去咗時尚界，但2015年成立咗自己嘅音樂演藝工作室而展開秘密訓練同發佈新嘅個人專輯。同年年底亦出席過南方衛視嘅《誰語爭鋒第三季》節目做答題嘉賓。

註
-

1. ↑  郑建鹏《舞者听令》MV 互聯網檔案館嘅歸檔，歸檔日期2007年12月1號，. 腾讯 （2007-11-14）
2. ↑  郑建鹏[*失咗效嘅鏈*] 大洋网 （2008-10-09）
3. ↑  鄭建鵬：也許我真有「精神病」 一点资讯 （2015-01-30）
4. ↑  《娱乐周刊》潮人party联手锐舞新星郑建鹏（Ares）火爆上演[*失咗效嘅鏈*] 广东我能文化传播有限公司
5. ↑  搜狐亚运嘉年华 送出亚运门票网友乐开怀 搜狐社区
6. ↑  郑建鹏 桑巴影院
7. ↑  郑建鹏韶关市一中105周年校庆演出 互聯網檔案館嘅歸檔，歸檔日期2020年3月28號，. 土豆
8. ↑  〈首届广州地铁族消费品牌年度传媒大奖〉. 原著喺2020年3月28號歸檔. 喺2016年9月11號搵到.
9. ↑  郑建鹏阔别乐坛两年 携粤味复古舞曲大势回归 搜狐 （2016-05-12）
10. ↑  《谁语争锋》完美收官，方言始终魅力长存 微信奴 （2015-12-02）

連出去
---

* 鄭建鵬 知網
**王平**（粵拼：wong4 ping4；—248年），字**子均**zi2 gwan1，巴西宕渠人，三國時期蜀漢嘅重要將領。

生平
--

王平細個喺外家何氏生活，後來改返姓王。奉命跟隨杜濩、樸胡去到洛陽，拜為假校尉。219年，王平隨曹操親征去漢中，後來背叛曹操投降劉備，被拜為牙門將、裨將軍。

228年，諸葛亮發動第一次北伐，以參軍一職跟馬謖為先鋒，操到街亭，馬謖放棄守城而去上山紮營，王平多次勸諫馬謖，但馬謖唔聽。最後被張郃打敗，眾軍各自逃亡，只有王平領著千人，鳴鼓自守，令張郃又懷疑蜀軍有伏兵，所以唔追擊，於是王平集合分散軍隊，向諸葛亮大軍處撤退。諸葛亮依軍法斬咗馬謖、張休同埋李盛，搶走黃襲等人嘅兵，王平就因為有進諫而被任為參軍，統領五部營地嘅事，後來再封為討寇將軍，封亭侯。

231年，諸葛亮發動第四次北伐，包圍咗祁山，跟住派王平另守南圍。之後曹魏派出司馬懿嚟抵抗蜀軍，又派張郃去攻打王平，王平堅守唔出戰，令到張郃無可奈何。234年，諸葛亮喺第五次北伐中病逝，全軍退返漢中，魏延因為同楊儀不和，阻住蜀軍嘅退路，楊儀同魏延交戰，魏延一戰就輸咗，亦都係王平嘅功。之後封為後典軍、安漢將軍，接任漢中嘅太守。237年，再封為安漢侯，代替吳壹守漢中。238年，大將軍蔣琬住喺沔陽，以王平為前護軍，處理蔣琬府嘅事。243年，蔣琬返番涪城，封王平為前監軍、鎮北大將軍，統理漢中。

239年春天，曹魏大將軍曹爽率十幾萬步兵同騎兵攻向漢川，前鋒已經到咗駱谷。當時漢中守兵三萬都冇，眾將大驚，有將領話：「今力不足以拒敵，聽當固守漢、樂二城，遇賊令入，比爾間，涪軍足得救關。（而家我哋嘅實力不足以抗敵，咁不如固守漢、樂兩個城，一見到敵軍就引佢哋入關，咁樣做，涪城嘅軍就可以救到關口之圍）」但係王平就認為：「不然。漢中去涪垂千里。賊若得關，便為禍也。今宜先遣劉護軍、杜參軍據興勢，平為後拒；若賊分向黃金，平率千人下自臨之，比爾間，涪軍行至，此計之上也。（當然唔係啦。漢中同涪城相差成千里。敵人得關之後，就為我軍做成禍害。而家應該先派劉嘅護軍、杜嘅參軍佔據有利之地先，我作為後拒；如果敵人分軍去黃金嘅話，我就率千人親自去駐守，咁樣做，涪城嘅軍人就可以到達，此計係上選。）」護軍劉敏都同王平有相同嘅意向，所以立即實行。涪城同埋由成都出發嘅費禕嘅援軍相繼嚟到，逼到魏軍退還，就好似王平嘅主意。當時，鄧芝喺東，馬忠喺南，王平喺北，為蜀漢守住各嗰路關口，都有威名。

王平喺248年逝世。

特徵
--

王平終年喺軍中，唔識得寫字，要靠人用口述嚟寫字。佢鍾意讀書，但識嘅字唔超過十個，就叫人讀史記、漢書，知道其中嘅大意，每次論說都唔會唔明其中嘅意思。

王平遵守法規，唔同人開玩笑同埋笑其他人。佢早晨直到挨晚坐得好正，唔似一位武將。但係佢好小氣，好容易有疑心，睇唔起自己，係佢嘅弱點。

家庭
--

王訓，王平嘅仔。

評價
--

三國志評曰：「王平忠勇而嚴整。忠誠，勇敢同嚴守整潔為人遵守法度，唔講戲言（笑話），或嘲笑人哋，由朝頭早到黃昏，都會好好咁端坐，唔似一位武將。但喺佢嘅性格愛猜疑，而且經常自視過輕。

參閱
--

* 三國志

| * 睇
* 傾
* 改
漢末同三國時嘅人物 |
| --- |
| 政治人物 | 

|  |  |
| --- | --- |
| 東漢 | 漢靈帝 ‧ 弘農王 ‧ 漢獻帝 |
| 曹魏 | 魏武帝 ‧ 魏文帝 ‧ 魏明帝 ‧ 邵陵厲公 ‧ 高貴鄉公 ‧ 魏元帝 |
| 蜀漢 | 漢昭烈帝 ‧ 漢後主 |
| 東吳 | 吳武烈帝 ‧ 長沙桓王 ‧ 吳大帝 ‧ 會稽王 ‧ 吳景帝 ‧ 歸命侯 |
| 西晉 | 司馬昭 ‧ 司馬炎 |
| 其他 | 董卓 ‧ 公孫瓚 ‧ 劉表 ‧ 劉琮 ‧ 劉焉 ‧ 劉璋 ‧ 呂布 ‧ 馬騰 ‧ 孟獲 ‧ 袁紹 ‧ 袁術 ‧ 張角 ‧ 張魯 ‧ 公孫度 ‧ 公孫康 ‧ 公孫恭 ‧ 公孫淵 ‧ 韓遂 ‧ 劉繇 ‧ 袁譚 ‧ 袁尚 |

 |
| 后妃夫人 | 

|  |  |
| --- | --- |
| 東漢 | 董太后 ‧ 何太后 ‧ 董貴妃 ‧ 伏壽 ‧ 曹節 |
| 曹魏 | 卞夫人 ‧ 甄皇后 ‧ 郭女王 ‧ 懷皇后 |
| 蜀漢 | 甘夫人 ‧ 糜夫人 ‧ 孫夫人 ‧ 吳后 |
| 東吳 | 吳夫人 ‧ 大喬同小喬 ‧ 步練師 |
| 其他 | 黃夫人 ‧ 張春華 |

 |
| 官吏 | 

|  |  |
| --- | --- |
| 曹魏 | 郭嘉 ‧ 鮑勳 ‧ 賈詡 ‧ 陳登 ‧ 司馬朗 ‧ 司馬懿 ‧ 司馬孚 ‧ 司馬師 ‧ 徐庶 ‧ 荀攸 ‧ 荀彧 ‧ 丁儀 ‧ 董昭 ‧ 楊修 ‧ 鍾繇 ‧ 王朗 ‧ 劉曄 ‧ 滿寵 ‧ 程昱 ‧ 華歆 ‧ 許攸 ‧ 王凌 ‧ 衞瓘 ‧ 曹熊 ‧ 陳群 ‧ 龐淯 ‧ 邴原 ‧ 杜畿 ‧ 裴潛 |
| 蜀漢 | 龐統 ‧ 彭羕 ‧ 諸葛亮 ‧ 許靖 ‧ 孫乾 ‧ 馬良 ‧ 費褘 ‧ 蔣琬 ‧ 法正 ‧ 董允 ‧ 楊儀 ‧ 黃皓 ‧ 李嚴 |
| 東吳 | 張昭 ‧ 張紘 ‧ 孫邵 ‧ 諸葛瑾 ‧ 諸葛恪 ‧ 魯肅 ‧ 士燮 ‧ 虞翻 ‧ 孫峻 ‧ 孫綝 ‧ 步騭 ‧ 顧雍 ‧ 朱治 ‧ 濮陽興 ‧ 鍾離牧 |
| 西晉 | 王祥 ‧ 賈充 ‧ 衞瓘 |
| 其他 | 劉虞 ‧ 張讓 ‧ 趙忠 ‧ 曹嵩 ‧ 韓馥 ‧ 陳宮 ‧ 沮授 ‧ 田豐 ‧ 陶謙 ‧ 審配 ‧ 張楊 ‧ 楊彪 ‧ 馬日磾 ‧ 王允 ‧ 士孫瑞 ‧ 孔融 ‧ 臧洪 ‧ 李儒 ‧ 張邈 ‧ 張超 ‧ 蔡邕 ‧ 諸葛玄 ‧ 劉琦 ‧ 蒯良 ‧ 蒯越 ‧ 張松 ‧ 耿紀 |

 |
| 將領 | 

|  |  |
| --- | --- |
| 曹魏 | 龐德 ‧ 典韋 ‧ 夏侯惇 ‧ 夏侯淵 ‧ 許褚 ‧ 曹洪 ‧ 曹仁 ‧ 曹真 ‧ 徐晃 ‧ 張郃 ‧ 張遼 ‧ 于禁 ‧ 樂進 ‧ 郭淮 ‧ 賈逵 ‧ 鄧艾 ‧ 鄧忠 ‧ 鍾會 ‧ 夏侯傑 ‧ 夏侯霸 ‧ 夏侯楙 ‧ 曹爽 ‧ 曹彰 ‧ 曹休 ‧ 李典 ‧ 臧霸 ‧ 毌丘儉 ‧ 諸葛誕 ‧ 陳泰 |
| 蜀漢 | 黃忠 ‧ 劉封 ‧ 馬超 ‧ 嚴顏 ‧ 魏延 ‧ 關平 ‧ 關興 ‧ 關羽 ‧ 張飛 ‧ 張苞 ‧ 趙雲 ‧ 馬岱 ‧ 王平 ‧ 馬謖 ‧ 黃權 ‧ 鄧芝 ‧ 姜維 ‧ 諸葛瞻 ‧ 廖化 ‧ 雷銅 ‧ 孟達 ‧ 馬忠 ‧ 陳到 |
| 東吳 | 周瑜 ‧ 甘寧 ‧ 孫桓 ‧ 陸抗 ‧ 陸遜 ‧ 陸景 ‧ 周泰 ‧ 黃蓋 ‧ 呂蒙 ‧ 凌統 ‧ 凌操 ‧ 太史慈 ‧ 程普 ‧ 徐盛 ‧ 朱然 ‧ 丁奉 ‧ 潘璋 ‧ 蔣欽 ‧ 馬忠 ‧ 韓當 ‧ 呂範 ‧ 呂據 ‧ 陶璜 |
| 西晉 | 王濬 ‧ 羊祜 ‧ 杜預 |
| 其他 | 張寶 ‧ 張梁 ‧ 張燕 ‧ 馬元義 ‧ 皇甫嵩 ‧ 朱儁 ‧ 何進 ‧ 丁原 ‧ 華雄 ‧ 鮑信 ‧ 紀靈 ‧ 文醜 ‧ 顏良 ‧ 李傕 ‧ 郭汜 ‧ 張濟 ‧ 樊稠 ‧ 段煨 ‧ 徐榮 ‧ 胡軫 ‧ 張繡 ‧ 張任 ‧ 淳于瓊 ‧ 袁熙 ‧ 高幹 ‧ 笮融 ‧ 侯選 ‧ 程銀 ‧ 張橫 ‧ 成宜 ‧ 李堪 ‧ 馬玩 ‧ 楊秋 ‧ 梁興 ‧ 蘇飛 ‧ 李蒙 ‧ 王方 ‧ 董承 ‧ 楊奉 ‧ 韓暹 ‧ 黃祖 ‧ 高沛 |

 |
| 其他 | 華佗 ‧ 張仲景 ‧ 曹植 ‧ 曹沖 ‧ 孫紹 ‧ 王粲 ‧ 蔡琰 ‧ 彌衡 ‧ 成濟 ‧ 趙越 ‧ 馬休 ‧ 馬鐵 ‧ 管輅 ‧ 張苞 ‧ 左慈 ‧ 龐德公 ‧ 葛玄 |
| 睇埋 | 三國人物 ‧ 虛構人物 ‧ 虛構事件 |
**經略安撫使**，又叫做「**安撫使**」、「**經略使**」、「**安撫大使**」、「**宣慰安撫使**」、「**宣慰使**」、「**宣撫使**」等，名唔同但係做既嘢都一樣，係朝廷派去唔同地方，巡視同埋處理地方事務既官員，後嚟呢個位多數係高級軍官做。

「安撫大使」最早係喺隋朝，當時「安撫大使」係由行軍主帥兼職做，例如楊素就曾經坐過呢個位。喺唐朝，開始既時候，「安撫使」變咗係臨時派去各個道，負責處理事務既大臣。去到唐朝中期，呢個位取消咗。晚唐就變成喺戰爭或者天災既時候，朝廷派大臣巡視既官員，叫做「宣慰安撫使」或者「宣撫使」。

宋朝係用中央集權制，為咗避免藩鎮割據，地方上既「節度使」、「觀察使」都只係虛銜，實際工作係由直屬中央既「知州」做，但係「知州」管轄既範圍好細，不可以處理比較大既區域事務，呢啲嘢只係喺必要既時候，由「朝廷命官」做「安撫使」去管理較大區域既事務，例如宋真宗既時候，曾經派王欽若（當時既翰林學士）去做四川「安撫使」。

北宋偶然亦都會派樞密院大臣或者政事堂大臣去地方出巡，做啲掌撫綏邊境、安撫百姓同埋統護將帥、督視軍旅等既事，呢啲官員叫做「宣慰使」，後來演變成為戰爭時期，管轄一路或者幾路軍隊既統帥，叫做「帥司」。

南宋初期，每個路都設有「安撫使司」呢個位，但係廣東、廣西兩路既叫法唔同，仍舊喺「安撫」前面加返「經略」二個字，呢個位通常係由每個路既最重要嗰個州府既長官兼任，負責軍事同埋民事既工作。如果嗰個州府既長官係二品以上，就叫做「安撫大使」。

之後既朝代，大多經略安撫使都係統管軍民。明朝只叫「經略」，唔叫「經略使」，官階比總督略為高啲。清朝既「經略大臣」係封疆將帥裏面既最高級官員，官階一般係正二品或從一品。

民初，設有「宣撫使」同埋「經略使」。國民政府就設有「宣撫使」。
聯合大樓（Unity Tower，原名 Szkieletor、NOT Tower）由1981年開工，經過幾次轉手、改名，到咗2020年先至完工。
**爛尾建築**（英文：unfinished building）或者叫做**爛尾工程**，係指工程未開始，只係喺設計階段就「爛尾」，或者係開始咗之後，喺某個階段，因為種種原因而被放棄或擱置，而未能完工嘅「爛尾」建築物。呢啲建築物可以係樓、橋、路、隧道、塔，亦可而係填海工程、機場、港口之類。

中國
--

爛尾工程最多嘅地方係中國大陸，而喺中國，最多爛尾嘅係樓，估計中國有二千萬個爛尾樓單位，所以喺中國出現咗「拒繳房貸」嘅現象，令到經濟陷入惡性循環。

喺中國，爛尾建築通常係因為開發商唔夠錢繼續起落去，最典型嘅例子係恆大集團債務危機，喺2021年《紐約時報》話恆大集團欠供應商、債權人同埋投資者總共1.9665萬億元人民幣。兩年之後，根據香港交易所既公佈，截至2023年6月30號，恆大嘅負債總額增加2.3882萬億元人民幣（折合三千三百億美金；二千七百億英鎊；三千億歐元），比《紐約時報》之前講嘅多20％，而債務總額相當於中國國內生產總值（GDP）嘅2%。呢份中期年報亦顯示，恆大嘅總資產係1.743997萬億元人民幣，恆大已經資不抵債，所以基本上佢哋手上嘅工程好難唔爛尾。

半爛尾工程
-----

中國天津市西青區嘅高銀金融117，又叫做天津高銀117大廈，係高銀地產集團投資，中國建築第三工程局負責起嘅摩天大廈，樓高597米，2008年開工，原本諗住喺2017年起好，但係喺2015年9月8日封頂之後就停工，係依家世界上第二高嘅爛尾建築。
沙地阿拉伯既吉達大廈（Jeddah Tower）喺2013年開始起既摩天大廈，但係喺2018年停咗工，2023年再次開工。佢有170層，至少高1000米，落成嗰時會係世界上最高嘅摩天大廈。
喺1992年就停工，2008年復工既平壤（Pyongyang）柳京飯店（Ryugyong Hotel）有105層、高330米，係世界上最高嘅爛尾酒店，停工嗰時係全世界最高嘅爛尾樓。
有啲爛尾工程未必係爛晒尾，呢啲工程只係俾建築公司推遲，或者施工進度極其緩慢。最著名嘅呢類「爛尾工程」係安東尼高第（Antoni Gaudí）喺巴薩隆拿（西班牙文：Barcelona）嘅聖家大教堂（西班牙文：Sagrada Família，天主教叫聖家大殿）。呢座教堂喺1882年開始起，到依家都未完成，不過當局計劃喺2026年高第逝世一百週年之前完工。

攷
-

1. ↑  〈野村證券估中國爛尾樓2000萬套 明年恐業力引爆〉. *Yahoo Finance* (中文). 2023-11-16. 喺2023-11-18搵到.
2. ↑  〈中国烂尾楼多达2000万套，野村证券：明年可能危及社会稳定〉. 《美国之音》 (中文). 2023-11-16. 喺2023-11-18搵到.
3. ↑  中央通訊社 (2022-07-14). 〈中國爛尾樓風暴 業主為何拒繳房貸一次看懂 | 兩岸〉. 《中央社 CNA》 (中文). 喺2023-11-18搵到.
4. ↑  艾莎 (2021-09-17). 〈恒大承认面临"巨大"财务压力〉. 《纽约时报中文网》 (中文). 喺2023-11-18搵到.
5. ↑  〈中國恒大集團（股份代號：3333） 截至2023年6月30日止六個月未經審核之中期業績公告〉 (PDF). 喺18 November, 2023搵到. `{{cite web}}`: Check date values in: `|access-date=` (help)CS1 maint: url-status (link)
6. ↑  〈中國恒大集團2023年中期報告〉 (PDF).`{{cite web}}`: CS1 maint: url-status (link)
7. ↑  〈恆大危機：許家印涉罪被查 上百萬套「爛尾樓」怎麼辦？〉. 《BBC News 中文》 (繁體中文). 2023-09-29. 喺2023-11-18搵到.
8. ↑  "Sagrada Família - Official ticket vendors - Sagrada Familia". *sagradafamilia.org*. 喺2023-11-18搵到.
減色法
**減色法**係指透過將唔同顏料或者染料溝埋一齊，而達致溝出另外嘅第啲色；喺光學嘅角度，將一隻顏料或者染料溝落第隻度，係令額外嘅色光被吸走，亦即係減去某啲波長嘅光，所以叫減色法。畫畫同印刷用嘅都係減色法。

有啲色用減色法會溝唔出，呢啲叫原色，通常講有三種，叫減色法三原色，喺視覺藝術傳統上叫紅黃藍，但係喺光學同印刷會準啲咁叫佢做青、桃紅同黃；三原色溝埋，理論上應該會吸走所有嘅色光，即係理論上應該係黑，但係因為顏料同染料都唔係純色，黑其實唔會溝得出。亦有畫家認為真嘅黑色畀人嘅感覺太死，唔鼓勵用黑色顏料，而係鼓勵用互補色對撞而溝出唔係純黑嘅黑色效果，亦有鼓勵用最少嘅顏料組合溝出心目中想要嘅色，避色用太多顏料令顏色變死，所以亦唔鼓勵下下用三原色溝色，而係盡量用現成嘅色。

因為黑色溝唔出，同其他原因，印刷用嘅其實唔係三原色，而係 CMYK 四種油墨，叫四色印刷，係印彩色嘅標準方法，不過雖然四色印刷係標準，喺某啲情況亦會用到其他嘅色嚟做減色，例如理想印刷一般都唔會用標準嘅四色油墨，或者彩通有好多四色以外嘅其他色油墨，又或者彩色噴墨打印機亦通常唔會淨係用四色，前者冇意圖溝任意色，但係後兩者嘅目的係要溝色準過四色印刷。

相對於減色法嘅係加色法。

攷
-



|  |  |
| --- | --- |
| Stub icon | 呢篇**減色法**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**李聖潑**，BBS，鄉下係福建石獅，東華三院甲寅年總理中學畢業、香港科技大學工商管理學士、北京大學工商管理碩士，曾任全國青聯委員、信義玻璃控股有限公司執行董事，而家係深圳市政協常委、信義光能控股有限公司董事、信義（中國）投資集團有限公司董事長、富甲天下文化傳播有限公司榮譽主席、同埋香港九龍樂善堂2018年度主席等職務。

九龍樂善堂成員過程
---------

2006年，李聖潑開始做樂善堂常務總理。經過八年努力，佢終於係2014年升做副主席，甚至2018年度主席。

選舉經歷
----

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

屋企
--

李聖潑阿爸係香港富商李賢義，李氏家族持有信義玻璃控股有限公司（港交所：00868）、信義光能控股有限公司（港交所：00968）、信義汽車玻璃香港企業有限公司（港交所：08328），揸住全球第三大玻璃王國，市值成5百億港元。

參考
--

1. ↑  〈二〇一九年授勳名單　附件：二〇一九年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2019年7月1號. p. 21.
2. ↑  〈【中環人語】張高麗女婿來自上水〉. 《《壹週刊》第1353期》. 2016年2月14號.
3. ↑  〈九龍樂善堂 組織架構及常務總理會〉. 九龍樂善堂. 原著喺2018-08-14歸檔. 喺2018-08-14搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈【巴拿馬文件】張高麗女婿李聖潑　與匯豐前高層合組公司〉. 香港01. 2016年5月3號.
6. ↑  〈巴拿馬文件：張高麗女兒張曉燕、女婿李聖潑〉. 原著喺2018年8月9號歸檔. 喺2018年8月14號搵到.
**阿布·努瓦斯**（阿拉伯文：**ابونواس**‎；波斯文：**ابونواس**‎；拉丁化：Abū-Nuwās，756年—814年a ）係阿拉伯詩人。

佢喺波斯阿華士出世，巴士拉長大，有波斯人同阿拉伯人血統。細個嗰陣試過跟香料商學藝，但志在詩文。後喺巴士拉同庫法求學，先後向詩人瓦利卜•伊本•侯巴蔔同海萊夫•艾哈邁爾拜師。佢研讀過《古蘭經》、聖訓，通曉阿拉伯文法、修辭、詩律。初初去巴格達阿巴斯王朝王宮個陣，同一啲大臣多有牽連，喺政局發生突變時去埃及避難。30歲嗰陣輾轉返巴格達，寫咗多篇頌詩，博到哈倫拉希德同艾敏兩位哈里發嘅賞識，成為宮廷詩人。成日作飲酒歌，有「酒詩人」之稱。思想豁朗，性格豪放，主張充分享受現實人生嘅歡樂，反對宗教禁欲同苦行。詩作題材廣泛，除咗歌頌阿巴斯朝廷同勸善嘅詩篇之外，尤以讚美青春、美酒、愛情嘅抒情詩同描寫宮殿、花園嘅寫景詩以同調侃權貴、嘲弄群小嘅諷刺詩最出名。語法嚴謹，辭藻優美，熱情奔放，富於想像，詼諧生動，突破咗傳統詩歌嘅題材同形式，為阿拉伯詩歌嘅發展開闢咗新天地，對當時同後世嘅詩人好大影響。阿拉伯文學評論界覺得佢係阿拉伯文學黃金時代最偉大嘅新派詩人。遺留嘅詩篇經10世紀文學家伊斯巴哈尼搜集整理，傳世嘅有超過12,000句。《一千零一夜》入面記載咗好多佢同哈里發哈倫拉希德幽默有趣嘅故事。

參考
--

1. ↑  Garzanti
2. ↑  Esat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147-173.

出面網頁
----


維基同享有多媒體嘅嘢：  
**阿布·努瓦斯**

* 阿布·努瓦斯喺魁北克國家圖書檔案館嘅資料 改維基數據
* 阿布·努瓦斯喺BIBSYS嘅資料 改維基數據
* 阿布·努瓦斯喺西班牙國家圖書館嘅資料 改維基數據
* 阿布·努瓦斯喺以色列國家圖書館嘅資料 改維基數據
* 阿布·努瓦斯喺分面應用主題詞表識別碼嘅資料 改維基數據
* 阿布·努瓦斯喺虛擬國際權威檔案識別碼嘅資料 改維基數據
* 阿布·努瓦斯喺Quora嘅資料 改維基數據
* 阿布·努瓦斯喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 100164196
* LCCN: n82236538
* ISNI: 0000 0001 1507 2339
* GND: 118646656
* SELIBR: 175975
* SUDOC: 026676877
* BNF: cb118880306（資料）
* BIBSYS: 90595014
* NLA: 35671496
* NDL: 00461999
* ICCU: RMSV977687
* BNE: XX1601112
* CiNii: DA01863396

 |
**阿塞拜疆海軍**（阿塞拜疆文：**Azərbaycan Hərbi Dəniz Qüvvələri**），係一支駐紮喺裏海嘅內陸海軍部隊。

史
-

阿塞拜疆海軍嘅成立可以追溯到1918年8月5號，因為嗰陣時俄羅斯帝國嘅艦隊部署響阿塞拜疆嘅領海，阿塞拜疆民主共和國政府決定咗成立呢支海軍。當時得6隻船。蘇聯統治阿塞拜疆之後，呢支艦隊被編入蘇聯海軍。響1991年蘇聯解體，蘇聯裏海艦隊就俾阿塞拜疆同俄羅斯聯邦瓜分。1992年6月，呢尐阿塞拜疆擁有嘅船掛咗國旗，正式投入使用。根據蓋達爾·阿利耶夫響1996年頒發嘅總統令，8月5日係阿塞拜疆海軍日。阿塞拜疆海軍被認為係繼俄羅斯聯邦之後實力第二強嘅裏海艦隊。

簡氏海軍年鑒嘅2001-2002版指出，阿塞拜疆海岸警備隊響2002年7月成立。艦隊最早嘅總司令係Rafig Asgarov，家陣艦隊由海軍中將Shahin Sultanov領導。

軍力
--

依家阿塞拜疆海軍大約有5000人服役，又有包括海岸警備隊嘅16個部門。

### 服役嘅船

家陣服役嘅船有：

* 1艘彼佳級護衛艦
* 7艘巡邏艇，包括：兩艘奧薩級導彈快艇同5艘斯丹卡級巡邏艇
* 7艘掃雷艦，包括：兩艘索尼婭級掃雷艇同5艘葉夫根級掃雷艇
* 6艘登陸艇同1艘特種軍艦

響2000年，阿塞拜疆向土耳其買咗一艘AB-25級巡邏艇。2001就向美國買咗2艘巡邏艇；另外響2001-2005年先後向土耳其買咗30艘巡邏艇。

海軍特種部隊
------

響2001年，阿塞拜疆喺土耳其海軍嘅援助之下成立咗海軍特種部隊，訓練同編製都同參與援助嘅土耳其海軍特種部隊同美國海軍特種部隊有相似之處。

2004年利特爾克里克兩棲基地嘅一個海豹部隊小組參加咗同阿塞拜疆第641海軍特種部隊嘅聯合作戰演習，司令部設於巴庫外嘅阿塞拜疆海軍基地。

同美國嘅合作
------

響2006年，美國送咗3艘摩托艇畀阿塞拜疆，重簽埋援助更新裏海艦隊嘅戰艦嘅協議。

響2007年阿塞拜疆海軍同美國嘅一座軍工廠達成協議，標誌住阿塞拜疆嘅部分船隻會裝備更加先進嘅激光瞄準設施，重會有美國專家對呢尐設施嘅使用者加以培訓。

參考
--

1. ↑  "Azərbaycan hərbi dəniz qüvvələrinin yaranma günüdür". Lider TV. 2010-08-05. 原著喺2011-07-25歸檔. 喺2011-01-06搵到. `{{cite news}}`: Unknown parameter `|trans_title=` ignored (`|trans-title=` suggested) (help)
2. ↑  Jane's Fighting Ships, 2001-2002 edition, p.35
3. ↑  Rashad Suleymanov. "Azərbaycan Hərbi Dəniz Qüvvələrinin komandanı Pakistan Silahlı Qüvvələri Qərargah Rəisləri Birləşmiş Komitəsinin sədri ilə görüşüb". Azeri Press Agency. 原著喺2010-10-01歸檔. 喺2011-01-06搵到. `{{cite news}}`: Unknown parameter `|trans_title=` ignored (`|trans-title=` suggested) (help)
4. ↑  〈存档副本〉. 原著喺2012年4月2號歸檔. 喺2014年1月30號搵到.
5. ↑  List of military technical equipment Azerbaijan acquired over the past 7 years
6. ↑  U.S. foreign aid, Turkey's Akhtamar ploy, looking for intelligence in Azerbaijan
7. ↑  Donna Mills, Navy Special Ops Demos Training in Azerbaijan, American Forces Press Service, June 10, 2004
8. ↑  "Azerbaijan Navy to be equipped with laser devices". Today.az. 2007-05-04. 喺2011-01-11搵到.
笨豬跳
 **笨豬跳**（粵拼：ban6 zyu1 tiu3）
（英文：**Bungee jumping**）係人用有彈性嘅繩索，一邊綁住個身或腳掙，另一邊綁住好高嘅平台（一般離地面至少20m嘅高度），咁之後從高台跳落去嘅活動。

名
-

笨豬跳個名來自英文Bungee音譯，兼攞埋「笨豬」兩個字嘅意思。

發展史
---

公元500年前後，喺南太平洋溫納圖嘅奔臘部落有位土著女仔為咗避開老公成日虐待佢，就爬上好高嘅可可樹，再用有彈性嘅蔓藤綁住腳掙，重大聲話要佢老公喺樹上跳落嚟。而老公信咗佢上樹之後都跳埋落去，結果蔓藤救咗老婆，而老公直接死咗。之後「將蔓藤綁住腳掙，從高處跳落嚟」嘅運動變成溫納圖嘅習俗。

後嚟呢種習俗傳到英國，當成皇宮貴族嘅表演。1954年，有兩位地理學家到賓特哥斯特島搞科學考察嗰陣發現咗當地居民嘅古怪習俗後，將笨豬跳傳到美國。1970年，地理學家又嚟多次頻迪哥斯特島再試多次佢當地嘅習俗而傳到全球各地。1979年4月1號，英國牛津大學冒險會成員從當地245英尺高嘅克里夫頓橋用條彈性繩索一嘢跳咗落去而拉開現代笨豬跳運動嘅序幕。

雖然笨豬跳最先喺溫納圖出現，但真正發展得最犀利嘅係紐西蘭。1986年，紐西蘭佬阿蘭·莊·哈奇特從奧克蘭嘅上海濱大橋做咗世界第一跳，加上喺1988年同基斯·奧林成立咗地球第一間商業化嘅笨豬跳協會，從而運動全球化。1997年，中國內地同非洲正式開始有笨豬跳嘅極限運動。

原理
--

做緊笨豬跳時，人由於自身受到嘅重力而跌落。玩家跳落去嗰時，蹦極繩會拉長而吸收跌落去嘅能量，扯長咗嘅笨豬跳繩又會出向上嘅彈力而將人扯上去。玩家喺上上落落嘅過程，會遇到好大刺激。最後因能量好快消失嗮，玩家嘅擺動都會停埋。

安全措施
----

笨豬跳係一個好危險嘅運動，所以要注意好以下嘅安全措施先至可以跳。

1. 有心、腦病史嘅人唔可以參加笨豬跳。
2. 深度近視嘅人唔可以玩硬式笨豬跳。因為跳落嗰陣頭向下，加上以9.8m/s²嘅加速度跌落，好易因腦出血而造成甩咗視網膜。
3. 玩笨豬跳之前應該做好準備運動，防止扭傷或扯傷。
4. 跳之前睇下係咪做好嗮安全措施兼冚唪唥嘅設備都可以安全用得，如果睇到綁住嘅嘢好舊或自己睇落去有乜唔妥噉或條繩磨損得好犀利嘅話，唔好跳。
5. 着裝要簡潔兼啱着，唔好着易飛走或易走光嘅衫褲，因為自己走咗光都唔知。
6. 跳出後要注意控制身体，唔好俾彈索摻到條頸或胳肋底。
7. 若果采用綁腳式跳法，腳同髀一定要冇骨折史。
8. 大多數嘅笨豬跳位都有針對唔同體重而整咗好多嘥士嘅繩索。用之前一定要問下教練，如果覺得都唔滿意就冇跳。
9. 做笨豬跳之前，一定要確保天氣比較好。因為風力太大會影響你跳落嘅位而發生危險；如果當地落緊雨或最近成日落雨（尤其係行雷或橫風橫雨天氣），繩會因潮濕而造成事故。
10. 飲過酒之後唔好玩笨豬跳。因為酒精會造成判斷力損害同唔注意安全措施。
11. 笨豬跳位一定要有一條安全繩同備用繩。

參考
--

1. ↑  紫子 (2012). 《人該有冒險精神》. 右灰文化.
2. ↑  蹦极运动是如何起源的？[*失咗效嘅鏈*] 蝌蚪五线谱
3. ↑  "World's 'first' bungee jump in Bristol captured on film". *BBC*. November 10, 2014. 喺November 10, 2014搵到.
4. ↑  "Can you Hackett?". *Unlimited - Inspiring Business*. 23 August 2004. 原著喺2011年7月17號歸檔. 喺20 July 2010搵到.
5. ↑  《普通高中课程标准实验教科书 物理 必修1》第65页 山东科学技术出版社 ISBN 9787533137298
6. ↑  tcnoms (2006-09-29). 〈蹦极中的能量〉. 《江南汇教育网》. 江南汇教育网. 喺2014-08-30搵到.

出面網頁
----


維基同享有多媒體嘅嘢：  
**Bungee jumping**

* 户外蹦极注意哪些事项保证安全 養生壹世壹生
* 蹦极安全
版權法係美國知識產權法律體系中好重要嘅組成部分。

沿革
--

第一部《美國版權法》係喺1790年制定，所以亦畀人叫做「1790年版權法」。

美國版權法嘅制定，來自美國憲法第一條第八款第八項嘅授權：

「議會有權……為促進科學同實用技藝嘅進步，對作家、發明家嘅著作同發明，喺一定期限內給予專利權嘅保障……」
美國規範版權嘅法律主要有：

* 1790年版權法
* 1909年版權法
* 1976年版權法
* 1998年版權期間延長法案（Sonny Bono Copyright Term Extension Act）
* 1998年千年數碼版權法
* 2005年家庭娛樂和版權法

喺美國有效嘅國際知識產權條約：

* 伯爾尼保護文學和藝術品公約（伯爾尼公約）
* 與貿易有關的知識產權協定（TRIPS）

主要內容
----

根據美國最新嘅版權法規定，著作權嘅保護期限係直至作者死後70年，比伯爾尼公約規定嘅國際慣例多咗廿年。假如作品係集體創作或者喺1978年1月1號以前發表，咁佢哋嘅版權可以保持75至95年。1923年以前發表嘅作品就屬於公有領域。但係呢個規則都有例外，一啲1963年嘅作品已經列入公有領域，而另一啲早喺1923年嘅作品重新被申請版權因此依然受版權保護。出於法律嘅改變，到2019年為止唔會有作品列入公有領域。

根據1790年版權法，法律保障作者14年出版「地圖、國表和書籍」嘅專權，此後假如作者重在生嘅話，佢可以申請獲得另一個14年嘅保護期限。呢部法律冇規定其它作品，好似音樂創作、報紙嘅版權。佢重特別注明唔禁止複印外國作家嘅作品。當時大多數作品都冇申請版權：由1790年到1799年喺美國出版咗1.3萬部作品，只有556部有版權保護。

此後，版權法被多次修改嚟適應新技術好似錄音等，而版權保護嘅期限亦有延長。美國法院對憲法第一條第八款嘅理解係，版權嘅目的係鼓勵創造對公眾有利嘅作品，因此假如公眾利益同作家利益之間發生衝突，咁公共利益就會凌駕作家利益。呢個理解方法導致咗合理使用呢個法律概念嘅出現。

美國版權法區分「主意」同「實行」呢兩個基本概念，但兩個概念之間嘅界綫並唔係好明確。一份描寫一個工業過程嘅論文受版權保護，任何人未得到作者允許唔准抄襲呢份論文，但呢個工業過程本身唔受版權保護，佢只可以受專利保護。另一個作者可以用佢自己嘅語言嚟描寫同一工業過程而唔侵犯原作者嘅版權。至於一個故事、一部小說或電影中嘅人物係咪受版權保護？唔同法庭有唔同意見。1976年版權法注明：

原作品嘅版權絕對唔涉及到其中嘅任何主意、程序、過程、系统、操作技術、規劃、原理或發現，不論原作品點樣描述、解釋、圖示或代表呢啲主意。
事實被睇成係「主意」同「發現」嘅同義詞。不過，版權法第103款允許保護「編輯」中嘅選擇同排列所體現嘅創造力。但呢個保護僅限於選擇同排列，而唔限於事實本身，事實本身可以隨便複製。美國最高法院喺一次判决（費斯特出版公司訴鄉村電話公司案）中重明確規定一個編輯作品必須有創造性先至受保護，因此無論編輯電話簿需要幾多工作，僅按照字母順序排列嘅電話簿唔受保護，因為佢嘅編輯唔具備創造性工作所以唔受保護。

有時一部作品嘅作者係邊個都唔係太清楚。比如假如一間公司請咗某人嚟寫一部作品，咁法庭會判決公司，而唔係僱員，係擁有版權嘅作者。

作者可以出售、轉讓或授權版權。比如一個作者可以授權一間外國出版商翻譯佢嘅書。美國版權法亦畀作家（或佢嘅繼承人）喺轉讓後35到40年中收返版權或喺版權生效56到61年後收返版權。但作者同佢嘅繼承人無法強迫收回呢個版權。

喺美國，由隸屬美國國會圖書館嘅美國國家版權局管理版權問題。

美國法典第17篇（版權法編），第105節規定：

呢一篇所規定嘅版權唔適用於任何美國聯邦政府嘅作品，但美國聯邦政府冇被禁止通過授權或購買或其它方式獲得同持有轉讓嘅版權。
呢一條條文嘅目的在於將所有美國聯邦政府嘅作品列入公有領域。所有美國政府職員響執行佢哋嘅工作義務時所創造嘅作品都屬於呢個範疇。

1988年美國加入伯爾尼保護文學和藝術品公約。呢條公約由1989年3月1日開始喺美國生效。美國亦簽署咗與知識產權有關貿易協定，呢個協定本身要求服從伯爾尼公約。為咗滿足呢個協定，版權保護被擴展到建築物。由於美國版權法中嘅合理使用條款比較強，有啲學者質疑美國法律係咪完全符合《伯爾尼公約》同《與知識產權有關貿易協定》嘅要求。

連出去
---

* 美國版權法介紹
* 美國國家版權局
* 美國版權法中文譯本
窩打老市中心
窩打老啤酒節嘅花車遊行
 呢篇文講安大略嘅城市。搵緊第二個意思嘅話，請睇「**窩打老 (搞清楚)**」。
**窩打老**（英文：**Waterloo**），又叫**滑鐵盧**，係加拿大安大略省南部窩打老區嘅一個市，2021年人口 121,436，德裔 21,150，佔總人口 17.4%，佢同隔籬嘅基秦拿相認係 ｢孖生｣ 關係（twin cities），夾埋叫基秦拿-窩打老[*暫譯*]（Kitchener-Waterloo），係基秦拿-窩打老北便部分。因為傳統上德裔居多，每年都有舉辦啤酒節（德文：Oktoberfest）。

佢2021人口之中華裔有成 10,870人，佔總人口 10%（粵語母語 1,050人，佔總人口 0.8%），但係其實當中唔少會係第度來lei4嘅學生；佢入面有兩間主要大學，包括出名電腦科學嘅滑鐵盧大學，所以算係加拿大嘅科研中心之一。

同北美好多地方唔同，佢嘅市中心唔叫 downtown，叫 ｢uptown｣，加拿大陶藝及玻璃藝術館（Canadian Clay & Glass Gallery）就係喺嗰度。

ION 輕鐵
窩打老嘅公共交通由 Grand River Transit（GRT）提供，除咗巴士之外仲有 ION 輕鐵系統。

攷
-

1. 1 2  Statistics Canada (March 29, 2023). "Census Profile. 2021 Census of Population. Statistics Canada Catalogue no. 98-316-X2021001" (table) (加拿大英文). Ottawa. 喺2023年10月21號搵到.
2. ↑  "Grand River Transit and ION" (加拿大英文). Region of Waterloo. 喺2023年10月21號搵到.


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
維基同享英文版頭版網頁
**網頁**（粵拼：mong5 jip6）係網站最主要類型嘅文件，通常係用HTML格式寫，可以用網頁瀏覽器去睇。

HTML
----

HTML5（2008 年首次出）個撈稿
內文：HTML
一個網頁嘅核心部份，通常係一份用 HTML 寫成嘅文件。

HTML（取自英文全名 **H**yper**T**ext **M**arkup **L**anguage）係廿一世紀初最多人知嘅標記語言。網頁瀏覽器會用 HTML 嚟操作網頁嘅文字、影像同其他內容。一個網頁嘅數據會用 HTML 嘜maak1好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。

具體例子，一段用 HTML 碼記住嘅網頁會有一行行類似以下噉嘅碼：

```
<strong>粵語維基好正</strong>
```

當中 `<strong> </strong>` 係教部電腦：「`<strong>` 同 `</strong>` 呢兩嚿嘢標籤住嘅內容，係要用主動嘅方法強調顯示（通常係指粗體字）。部電腦讀到以上呢行噉嘅碼，就會識顯示

**粵語維基好正**
嘅字樣。好似被動式強調（通常係指意大利體）等嘅設定，都可以用同樣方式想像。除咗呢啲顯示性質嘅資訊之外，HTML 仲可以攞嚟標籤中繼資料（即係用嚟描述資料嘅資料），能夠話畀電腦知「呢件呢件資訊係啲乜」，好似以下噉：

```
<title>呢行字係呔圖</title>
```

上面段碼係話畀部機知：「`<title>` 同 `</title>` 呢兩嚿嘢夾住嗰段字，係個網頁嘅標題」；有咗呢樣資訊，部電腦就可以（唔使靠進階嘅 NLP 技術）識得分邊段字係個網頁嘅標題，能夠自動噉（例如）顯示搜尋器嘅搜尋結果嗰陣，顯示每個搵到嘅網頁嘅標題。

以下係用 HTML 寫嘅哈佬世界型網頁：

```
<!DOCTYPE html>
<html>
  <head>
    <title>呢行字係呔圖</title>
  </head>
  <body>
    <div>
        <p>哈佬呀世界！</p>
    </div>
  </body>
</html>
```

當中

|  |  |
| --- | --- |
| `<html> </html>` | 標籤邊段字係描述緊個網頁 |
| `<title> </title>` | 標籤邊段字係標題，標題會顯示喺「視窗最頂嗰行」等嘅地方。 |
| `<body> </body>` | 標籤邊段字係內容，即係一位用家入咗個網頁會睇到嘅嘢。 |

等等。

睇埋
--

* 網頁瀏覽器

註釋
--

1. ↑  以下嘅碼係一個簡化嘅例子。實際專業應用上整網頁，一個網頁閒閒哋可以有成幾千行噉樣嘅碼。
2. ↑  要睇一個網頁嘅 HTML 碼好容易。視乎用緊咩瀏覽器，用家可以（例如）撳踎士右掣出選單，揀「睇 HTML 源」嘅選項睇個網頁嘅 HTML 碼。

引述
--

1. ↑  Berners-Lee, Tim; Connolly, Daniel (June 1993). "Hypertext Markup Language (HTML): A Representation of Textual Information and MetaInformation for Retrieval and Interchange". *w3*.
2. ↑  Raggett, D. (2005). *Getting started with HTML*. World Wide Web Consortion.
**章建國**（Francis Cheung，1931年－2016年），加拿大已故華裔商人。2016年6月18號，佢喺多倫多病逝，享年85歲。

創立加拿大中文電視
---------

佢喺1982年移民加拿大之後，發現當地好多長者喺屋企百無聊賴，於是就決意創立中文電視。為達到目標，佢成立華人顧問團（當時伍卓生亦係成員之一），又聯絡唔同嘅人，最終得到律師公會會長同埋一啲聯邦國會議員支持，最終喺在1984年獲得加拿大政府發牌嘅「專線中文電視」全國獨家播放權，創立加拿大中文電視，成為北美首個全國有線中文電視台。

不過，佢當年英文其實唔係咁好，爭取牌照嘅奔走過程好多時候都要自己個女章小蕙從旁協助。開台嘅時候資源亦好少，直到中國同英國就主權移交問題嘅談判，引發香港人移民潮，加拿大中文電視就幫助一啲著名藝人移民過去，之後發展先開始順利。

家庭
--

佢有三個仔三個女，其中比較出名嘅包括長女章小蕙同埋章宇昂。

參考
--

1. 1 2 3  〈「前B嫂」章小蕙父親章建國過世 享壽85歲〉.`{{cite web}}`: CS1 maint: url-status (link)
2. ↑  〈章小蕙父親多倫多離世 享年85歲〉. 《on.cc東網》 (香港中文). 2016-06-23. 喺2023-11-10搵到.
3. 1 2  〈章建國創設中文電視台 曾助何守信李司棋移民 造福加國華社 美國華裔也羨慕〉. *www.mingpaocanada.com* (英文). 喺2023-11-10搵到.`{{cite web}}`: CS1 maint: url-status (link)
YRT Viva 快線嘅 Presto 拍卡機多倫多地下鐵 Finch 站嘅 Presto 拍卡機車上面用嘅新式拍卡機，最初喺905地區用，2023年開始多倫多公車局亦轉咗用佢
**Presto**（英文讀音：/ˈprɛstəʊ/）係加拿大安大略嘅一種類似八達通嘅電子收費系統，可以喺渥太華同大多倫多及咸美頓地區嘅一啲城市嘅公共交通工具用。最初係膠造嘅電子車飛，叫 **Presto 卡**（英文：**Presto card**；法文：**carte Presto**），2007年6月宣佈計劃，2009年11月喺多倫多聯合車站同 Oakville 市三條巴士線開始試用，2010年5月開始第二期啟用；2019年8月完成第四期啟用，截至2019年底大約有230萬張卡用緊，由都市聯通旗下嘅同名子公司負責營運。

同八達通一樣，Presto 卡其實係一種聰明卡，外殼正常係膠造（但係出過金屬造嘅版本），黑色底（早期版本係綠色底）；喺多倫多亦有一種紙卡版，但係紙卡其實都係聰明卡，入面有粒晶片，所以唔可以循環再用。2020年，Presto 亦推出咗直接用信用卡、提款卡同手機應用程式拍卡嘅功能。

上車拍卡同落車拍卡
---------

雖然 Presto 卡可以喺唔同嘅交通工具用，但係用法並唔統一。所有交通工具都要上車拍卡（tap on），但係唔係所有交通工具都要落車拍卡（tap off），唔同用法包括下面幾種：

* 全綫統一收費，上車拍卡，落車唔拍卡；例如多倫多公車局，又或者約克區公車局嘅普通巴士。
* 全綫統一收費，上車之前喺車站拍卡畀錢，落車唔拍卡；例如約克區公車局嘅 Viva 巴士。
* 分段收費，上車之前喺車站揀車程距離，拍卡畀錢，落車唔拍卡；Viva 巴士曾經試過係咁。
* 分段收費，上車拍卡，落車拍卡；例如 GO 巴士同機場快綫。

喺落車要拍卡嘅交通工具，如果落車唔記得拍卡（或者唔知道要落車拍卡），就會當你尾站落車，即係會畀多咗無謂錢。掉轉都係一樣；喺落車唔拍卡嘅交通工具，如果你落車拍咗卡，睇你幾時落車，佢可能會當你搭多咗第程車，又係畀多咗無謂錢。

Presto 推出咗直接用信用卡、提款卡同手機應用程式拍卡嘅功能之後，亦多咗拍錯卡嘅風險，如果用錯第張卡落車拍卡，或者唔小心第張卡揩親部拍卡機，就會畀咗兩次錢。

私隱
--

Presto 一直都有同警方合佢，將乘客資料交畀警方。2017年，佢哋推出咗新版嘅隱私政策，但係仍然話視乎情況，警方就算冇搜查令，資料都可能會交畀警方，安省前私隱專員同其他專家指出，咁寫即係連最低限度嘅保障都冇，如果真係查緊案，冇可能攞唔到搜查令。

喺2017年，Presto 交咗乘客資料畀警方30次，警方攞料嘅成功率大概係五成。

到2023年佢定都冇修改隱私政策。

出面網頁
----


維基同享有多媒體嘅嘢：  
**Presto card**

* Presto 卡嘅官方網站 Edit this at Wikidata

攷
-

1. ↑  Marshall, Sean (2007年6月26號). "Presto farecard: Revolution or hyperbole?". *Spacing* (加拿大英文). 喺2023年10月6號搵到.
2. ↑  Spurr, Ben (August 3, 2021). "Metrolinx investigators believed the bust last year broke up a sophisticated and lucrative scam that involved hundreds of Presto cards loaded with thousands of dollars of illicit funds". *Toronto Star* (加拿大英文). 喺2023年7月4號搵到.
3. ↑  Payot, Michelle (February 13, 2022). "Here's what PRESTO cards have looked like in Toronto over the years". *blogTO* (加拿大英文). 喺2023年7月4號搵到.
4. ↑  Spurr, Ben (November 5, 2018). "Metrolinx testing disposable, 'limited-use' Presto tickets on TTC this month". *Toronto Star* (加拿大英文). 喺2023年6月26號搵到.
5. ↑  Landau, Jack (2023年1月23號). "Presto just expanded where you can pay with credit card or phone in Ontario". *blogTO* (加拿大英文). 喺2023年6月25號搵到.
6. ↑  Arsenych, Alex (September 27, 2022). "Are you getting double charged on your PRESTO card? Here's why" (加拿大英文). [[CTV News (多倫多)|]]. 喺2023年7月4號搵到.
7. ↑  "Former privacy watchdog concerned about PRESTO card privacy" (加拿大英文). [[City News (多倫多)|]]. December 7, 2017. 喺2023年7月4號搵到.
8. ↑  Spurr, Ben (December 7, 2017). "Metrolinx enhances privacy policy for Presto fare card". *Toronto Star* (加拿大英文). 喺2023年7月4號搵到.
9. ↑  Spurr, Ben (March 1, 2018). "Metrolinx gave Presto users' personal info to police 30 times last year". *Toronto Star* (加拿大英文). 喺2023年7月4號搵到.
10. ↑  "Privacy" (加拿大英文). Presto. 喺2023年7月4號搵到.


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
「Twins」跳轉嚟呢度。要睇香港樂壇組合，請去【**Twins (組合)**】。

「雙子」跳轉嚟呢度。要睇星座，請去【**雙子座**】。

一對孖胞
**孖生**（粵拼：maa1 saang1），又叫**孖胎**、**雙生**、**雙胞胎**，係人同其他胎生動物同一次生仔生咗兩個出嚟。

孖生主要分同卵孖生、異卵孖生兩種。前者因為嚟自同一粒受精卵，所以個樣會好似，好易睇得出係孖生。後者因為精子唔同，差別就會大啲，而且有機會唔同性別，叫**龍鳳胎**。

孖生出世時間通常相差唔夠一個鐘，先出世嘅叫**大孖**，遲出世嘅叫**細孖**。

分類
--

睇埋：孖胎研究
孖胎有得分做同卵（identical）同異卵（fraternal）兩種：

### 同卵孖胎

內文：同卵孖胎
同卵孖胎指兩個嚟自同一粒受精卵，兩兄弟或者兩姊妹嘅基因係完全一樣咁滯。

### 異卵孖胎

內文：異卵孖胎
異卵孖胎指兩個嚟自兩粒唔同嘅受精卵；喺前者嗰種情況下，而喺呢種情況下，兩兄弟姊妹嘅基因得嗰大約 50% 相同。

註釋
--

1. ↑  一對同卵孖胎之間喺基因組會有極微細嘅差異，大約每 1,200 萬對核苷酸當中會有一串 DNA 唔同咗。

睇埋
--

* 先天定後天
* Doppelgänger

攷
-

1. ↑  Li, R. Montpetit, A. Rousseau, M. Wu, S. Y. M. Greenwood, C. M. Spector, T. D. ... & Richards, J. B. (2014). Somatic point mutations occurring early in development: a monozygotic twin study (PDF). *Journal of medical genetics*, 51(1), 28-34.


|  |  |
| --- | --- |
|  | 呢篇同生物學相關係楔位文。歡迎幫維基百科擴寫佢。睇 • 論 • 改 • 歷 |
實驗嗰陣用嘅圖案：大多數人覺得左邊嘅圖案係 kiki，右邊係 bouba。
**Bouba Kiki 現象**，又叫 **Bouba Kiki 效應**，係種涉及到人嘅語言同其他感覺之間嘅聯繫嘅測試。當睇到呢兩張圖嗰陣，大多數人覺得左邊嘅圖案係 kiki（近似粵拼：ki1 ki4），右邊係 bouba（近似粵拼：bou1 baa1）。而當畀人問到點解右邊係 bouba，左邊係 kiki 嗰陣，有 90% 以上嘅人會話比較圓碌碌嘅形狀聽落去就似 bouba，尖尖哋嘅形狀就似 kiki。呢個現象首先係由窩夫岡高拿喺1929年發現嘅。

譯法
--

由英到粵嘅譯法：

|  |  |  |
| --- | --- | --- |
| 英文 **Bouba** | → 近似粵拼：bou1 baa1 | → 最接近嘅漢字假借：**煲巴** |
| 英文 **Kiki** | → 近似粵拼：ki1 ki4 | → 最接近嘅漢字假借：**奇kei1奇**或者**畸kei1奇** |

研究
--

內文：語義學
首先，諗諗一條問題—「點解一隻語言嘅某啲語音，會對應佢哋嘅意思？」。响廿世紀嗰陣，語言學界一度認為語音同意思之間嘅連繫係完全**任意**嘅—

「點解粵語 maau1 呢個語音會對應貓呢個意思嘅？」
「冇得解。人類選擇用咩語音對應咩意思嗰時，係任意嘅。」
但係响廿一世紀初，呢種睇法開始受挑戰。噉係因為語言學家發現咗煲巴奇奇現象：有語言學家做咗心理實驗，畀受試者睇以下嘅形狀

睇完佢哋就同受試者講，話呢兩個形狀一個叫 **bouba**（煲巴）一個叫 **kiki**（奇奇），再叫受試者估吓邊個叫煲巴邊個叫奇奇；如果語音同意思之間嘅聯繫係任意嘅，噉班受試者理應會有 50% 估左邊嗰個形狀叫煲巴 50% 估左邊嗰個形狀叫奇奇，但事實並唔係噉—實驗嘅結果係，啲受試者多數都估左邊嗰個形狀（三尖八角噉）叫奇奇，同時多數會估右邊嗰個形狀（冇乜尖角噉）叫煲巴。於是有唔少語言學家都開始研究象似呢個概念，主張一款語音可以因為同某啲影像喺某啲方面相似，所以人梗係傾向會將呢款語音同嗰啲影像聯想埋一齊。

呢種現象响唔同語言以及唔同文字嘅群體當中都可以觀察得到。廿一世紀初已經有多份研究顯示，傳統上唔係講印歐語言嘅人群或者唔係用羅馬字寫嘢嘅人群，都會出現煲巴奇奇現象所講嘅傾向。有研究就試過喺講標準官話同用漢字嘅人群當中睇到煲巴奇奇現象。

睇埋
--


維基同享有多媒體嘅嘢：  
**煲巴/奇奇現象**

* 認知心理
* 語義網絡

註釋
--

1. ↑  順帶一提，即係話呢兩隻字詞係臨時詞。

歐詞
--

1. ↑  arbitrary
2. ↑  iconicity

攷
-

1. ↑  Köhler, W (1929). *Gestalt Psychology*. New York: Liveright.
2. ↑  Köhler, W (1947). *Gestalt Psychology, 2nd Ed*. New York: Liveright.
3. 1 2  Ćwiek, A. Fuchs, S. Draxler, C. Asu, E. L. Dediu, D. Hiovain, K. ... & Winter, B. (2022). The bouba/kiki effect is robust across cultures and writing systems. *Philosophical Transactions of the Royal Society B*, 377(1841), 20200390. "Ramachandran & Hubbard proposed that the bouba/kiki effect and similar phenomena may provide a vital clue to the origins of language. They suggested that such intuitive mappings between aspects of the voice and certain visual properties would place ‘natural constraints on the ways in which sounds are mapped onto objects" (p. 19).
|  |
| --- |
|  |
| Ravenclaw crest
雷文克勞學院嘅徽章 |
|  |
| **學院創立者** | 羅威娜·雷文克勞 |
| 學院代表物 | 鷹 |
| 學院顏色 | 藍色、青銅色雷文克勞所屬顏色與圖案。雷文克勞所屬顏色與圖案。 |
| **學院院長** | 菲力·孚立維 |
| **選擇學生方式** | 聰明、睿智、好奇心 |
|

**雷文克勞**（英文：Ravenclaw），係J·K·羅琳嘅奇幻小說系列《哈利波特》入面，霍格華茲嘅四大學院之一。呢個學院由羅威娜·雷文克勞創立，佢原有嘅代表動物係鷹而唔係渡鴉（電影入面為咗更貼題而將佢改成渡鴉），用智慧聰敏嚟做收生準則，著重知識、創造力同包容性；果個學院嘅導師係魔咒學教授菲力·孚立維，而學院幽靈係羅威娜·雷文克勞個女—海倫娜·雷文克勞（灰衣貴婦）。根據羅琳嘅講法，雷文克勞學院大致對應於四大元素入面嘅風，佢嘅代表顏色係藍色同青銅色。

雷文克勞學院培養咗好多出名嘅巫師，包括果個系列主角哈利·波特嘅初戀女友—張秋，同埋佢嘅好朋友露娜·羅古德。

特質
--

雷文克勞學院著重智慧、博學、睿智同機智，因為咁果個學院更傾向於揀有天賦而且積極學習嘅學生。果個學院嘅代表物係鷹而唔係渡鴉（電影裡面為咗貼題啲而將佢改成渡鴉），而佢代表顏色係藍色同青銅色（哈利波特系列同怪獸系列入面以藍色同銀色嘅領呔同頸巾代替）。喺果個系列嘅小說同電影入面，果個學院嘅導師係魔咒學教授菲力·孚立維，而學院幽靈係有灰衣貴婦之稱嘅海倫娜·雷文克勞。

根據羅琳形容，葛來分多學院嘅妙麗·格蘭傑同米奈娃·麥都係好聰明嘅女巫，佢哋兩個分別喺佢班級入面成為最優秀嘅女巫，而分類帽都曾經很嚴肅地考慮把她們派到雷文克勞學院。

  

另外，雷文克勞學院尊重個別差異，對於各類資質嘅學生都有好強嘅接納同包容性，因為咁果個學院嘅學生有時都會顯得好特別，有唔同尋常嘅知識興趣，比如哈利嘅好朋友—露娜·羅古德就係果個學院嘅學生。雷文克勞普遍歡迎仲接受呢啲「怪人」，而果度亦係佢哋最理想嘅學院。

對於學業成就方面，雷文克勞有著相當的競爭力。赫夫帕夫的級長加布里埃爾·杜魯門曾指出，雷文克勞的人會因為自己的學院走出了名人而感到非常驕傲，然而雷文克勞通常跟其他學院之間並沒有甚麼強烈的競爭關係，除了在魁地奇比賽（在這種情況下，他們跟赫夫帕夫的競爭最為激烈）。哈利認為雷文克勞會跟赫夫帕夫學院一樣，跟葛萊分多站在一起對抗史萊哲林。後來也確實有許多雷文克勞的學生加入了鄧不利多的軍隊，並在霍格華茲大戰中跟葛萊分多與赫夫帕夫的師生並肩作戰，其中包括哈利的初戀女友張秋。

位置
--

雷文克勞塔喺霍格華茲城堡嘅西面，佢嘅交誼廳係一間好大嘅圓形房，佢嘅穹頂天花板上畫咗星星，牆壁上嘅窗呈拱形，上面掛住藍色同青銅色嘅絲綢窗簾，地下舖住深藍色嘅地毯，地毯上都係佈滿星星。地板上擺放咗枱、扶手椅同書架，交誼廳入面仲有一尊戴住王冠嘅羅威娜·雷文克勞嘅白色大理石雕像複製品，果個雕像複製品佇立喺交誼廳大門對面嘅壁龕裡面。哈利·波特曾喺1998年入去果個交誼廳為咗搵佛地魔分靈體嘅線索，哈利仲指出，雷文克勞「有周圍群山嘅壯麗景色」。

同其他學院交誼廳唔同嘅係，入去雷文克勞交誼廳嘅人一定要先正確回答仲解決到由鷹形青銅門環俾出嚟嘅一個邏輯謎語先可以入去，而葛萊分多同史萊哲林嘅交誼廳淨係需要密碼就可以入去。呢個說明咗無論進入嘅人係嚟自邊個學院，只係擁有足夠智慧嘅人就可以入去裡面。作為葛萊分多學院導師嘅麥教授喺1998年由於準確咁解開咗謎題，佢因為咁就可以一啲力都唔洗出就可以入到去雷文克勞嘅交誼廳。

相關物品
----

雷文克勞嘅傳承物品係雷文克勞嘅王冕，果個係屬於羅威娜·雷文克勞嘅一頂已經褪色生鏽嘅寶石王冠，相傳戴咗佢就會令人更聰明。後來羅威娜個女—海倫娜·雷文克勞為咗試吓變得比佢阿媽更聰明而偷提咗果個王冕，仲收埋喺阿爾巴尼亞森林一棵空心樹嘅樹洞入面，直至湯姆·瑞斗使計喺海倫娜果度知道呢件事。一直喺度搵有歷史意義嘅嘢嚟整分靈體嘅瑞斗，佢後來利用果個王冕整咗做佢嘅分靈體，仲喺好多年之後返到霍格華茲城堡果陣將佢收埋喺萬應室裡面。哈利·波特喺《死神的聖物》入面成功說服咗海倫娜將王冕嘅位置話俾佢知，令佢搵到成為咗分靈體嘅王冕。果個王冕最後俾哈利嘅同學克拉放嘅惡魔之火摧毀咗。

代表人物
----

* 羅威娜·雷文克勞
* 海倫娜·雷文克勞
* 奎里納斯·奎若
* 菲力·孚立維
* 吉德羅·洛哈
* 張秋
* 露娜·羅古德

參考資料
----

1. ↑  大衛·巴格特、蕭恩·克萊因 (2006年9月). 《哈利波特的哲學世界》. 臺北: 麥田出版. ISBN 978-986-173-124-7.
2. ↑  "Anelli, Melissa and Emerson Spartz. "The Leaky Cauldron and Mugglenet interview Joanne Kathleen Rowling: Part Three," The Leaky Cauldron, 16 July 2005". Accio Quote!. 原著喺2011-04-22歸檔. 喺2018-10-02搵到.
3. ↑  布萊恩·西布利 (2014年10月). 《哈利波特電影魔法書：八部電影幕後製作全記錄》. 臺北: 佳魁文化. ISBN 978-986-5712-89-1.
4. ↑  〈雷文克勞學院〉. 原著喺2021-02-16歸檔. 喺2020-09-05搵到. `{{cite news}}`: Cite has empty unknown parameter: `|3=` (help)
搵緊第二個意思嘅話，請睇「**自由 (搞清楚)**」。
**自由**，即唔受他人管束，人間自主而行。個意思取自英文liberty，英國、美國講自由，係出自個人獨立。自由屬外在嘅，必定有其他人先講自由，所以有人間，有社會，有政治，先至需要講自由。

自由依個字，同自主好似。自主為英文freedom，好多時又繙佢做自由，混淆不清。自主為內在，自己有意志去做，人天生能力，自主自理。自由為外在，外在喺人間唔同。

西洋講社會，自由成為政治哲學概念，行自主之時，所言所行，亦都有責任，有後果。

要注意係，法國盧梭講自由，同英美講自由，係兩回事。盧梭講自由，為大眾意志，志在剷平階級，所謂人人平等，同個人無涉。個人受制於大眾意志。

文
-

過往英文liberty有種種譯法。至早一八二二年，馬禮遜英華字典，英字解釋為not under the controul of any one，中文寫**自主之理**。一八四四年，衛三畏英華韻府歷階，**自主**。一八四七、四八年，麥都思英華字典， 加咗to be left to one's own will，**任意擅專**、**自由得意*、*由得自己**、**自主之事**，已經見到自由依個字。一八六六到六九年，羅存德英華字典，**自主**、**自由**、**治己之權**、**自操之權**、**自主之理**。首見自由單獨咁叫。

然而此後各家，liberty無可避免同freedom炒埋一堆，皆因英文本身就為近義字。

### 自由

自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。

西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、**自由自在**、乃無量之福、為何遠慮而憂也。」自由同自在，意思唔受管唔受束，想點就點。

攷
-

1. ↑  "Difference Between Liberty and Freedom".
2. ↑  "Freedom vs. Liberty: How Subtle Differences Between These Two Big Ideas Changed Our World".
3. ↑  〈中文古義的「自由」〉.
**何欽吉**（粵拼：ho4 jam1 gat1；—1658年），明朝遺民、醫學家，江戶時代日本人物，廣東潮州府澄海縣人氏。為咗躲避明末戰火，嗰陣時嘅何就離開鄉下，漂流到薩摩國內之浦（而家鹿兒島縣肝付町），歸化咗日本，同時係將中醫藥學推廣到當地。

何係喺1646年由汕頭出發，遠渡日本嘅都城，寫落唔少醫術同醫藥著作，俾都城人尊稱做「醫學鼻祖」。後尾移居到都城嘅「唐人町」。島津15代都城藩主久直嘅遺孀春嶺，對何做醫生開嘅啲嘅藥方，有好高嘅評價，而重用咗何做待醫 ，何就受咗二十石米嘅奉祿，服侍咗春嶺12年直到過身。而何嘅後代，就成為咗都城後邊產業發展嘅中心人物之一。

發掘嘅藥材
-----

佢喺住地東邊嘅三股町山區度，發現咗「高麗人蔘」（又叫東洋蔘，根部係竹節蔘，藥材），畀當作真高麗人蔘嘅替代品。何欽吉發現同推廣嘅竹節人參，就演變成日本人蔘、薩摩小人蔘。到而家嘅日本漢方藥整嘅小柴胡湯、麥門冬湯、理中湯、半夏瀉心湯，入邊都會用呢種人蔘。

墓地
--

何欽吉墓依家係宮崎縣嘅指定文化財，位置喺都城市鷹尾町都城西墓地入邊。

註
-

攷
-

1. ↑  日中友好协会全国常务理事来住新平一行访汕 互聯網檔案館嘅歸檔，歸檔日期2020年6月20號，. 广东友协之声2011年第一期 广东省人民政府外事办公室
2. ↑  和 人 参 の 史 的 考 察 鹿児島 瀬尾昭 - J-Stage
3. ↑  何钦吉和陈明德（图） 2011-10-10
4. ↑  江戸時代の都城の町(唐人町) 宮崎県都城市ホームページ 2020-03-08
5. ↑  【日本ねっ島】 何欽吉（かきんきつ）の墓 互聯網檔案館嘅歸檔，歸檔日期2020年6月21號，. PICONET,Inc
食鬼小精靈
《**食鬼**》（*Pac-Man*），原本又叫Puck Man，係經典嘅街機遊戲，由Namco公司嘅岩谷徹設計並由Midway Games喺1980年發行。

食鬼喺二十世紀八十年代風靡全球，係最經典嘅街機遊戲之一，遊戲嘅主角小精靈嘅形象，甚至係大眾文化符號，或者係呢個產業嘅代表形象。佢嘅開發商Namco亦將呢個形象做佢嘅吉祥物同公司嘅標誌，一直用到今日。

發展史
---

無咗一角嘅薄餅同埋圓化「口」字係岩谷徹創作呢個遊戲嘅靈感來源。

遊戲模式
----

遊戲嘅目的就係控制遊戲嘅主角小精靈食晒喺迷宮入面所有嘅豆，而且唔可以俾鬼魂捉到。

迷宮嘅四個角有大嘅閃爍點叫做大力丸，提供小精靈一小段時間，可以反過來食鬼魂。鬼魂喺呢這段時間度會變成深藍色，會向反方向走，而且通常郁嗰時比較慢。當鬼魂俾小精靈食咗，佢嘅眼重喺度，會飛返鬼屋兼再生而回復正常嘅顏色；不過食鬼既發唔到指彈射殺鬼魂，又入唔到鬼屋入面。當深藍色嘅鬼魂反白閃動時，表示大力丸嘅效力就快消失，而隨住遊戲嘅進展，大力丸嘅有效時間會越來越短。喺遊戲嘅後段，食咗大力丸時，鬼魂唔會改變顏色，但仍然會向相反方向走。

獎賞物品：

* 車厘子，100 分
* 士多啤梨，300 分
* 橘，500 分
* 蘋果，700 分
* 提子，1000 分
* 旗艦，2000 分
* 波，3000 分
* 鎖匙，5000 分

系列遊戲一覽
------

* 食鬼小姐
* 食鬼世界
* 食鬼方塊
* 食鬼2新冒險
* 及時食鬼
* 食鬼新世界
* 食鬼新世界2
* 食鬼新世界3
* 食鬼小姐之迷宮瘋狂
* 食鬼：時空歷險記
* 食鬼賽車

Google紀念活動
----------

喺2010年5月21號，為紀念遊戲誕生30周年，Google標誌改為遊戲圖片，而撳Insert Coin掣或等候十秒即可進行在線遊戲。呢個遊戲並唔係用Flash或Silverlight等流行程式整，而係用HTML、CSS同JavaScript製作而成嘅，得聲係用咗Flash。當連續撳Insert Coin掣兩次，更會出現雙打模式，各關卡都係同樣布局。遊戲嘅音效更同原裝一樣逼真，而為咗忠於原著，喺第256關Google更特別模擬因原裝遊戲程式錯誤而出現嘅亂碼畫面。遊戲原本只放喺傳統首頁48個鐘。因為好受歡迎，因此Google將當時嘅首頁改為永久版本。

喺2015年4月1號，Google響Google Maps同埋Ingress度加入咗食鬼遊戲。前者可以搵地圖嘅一個地方開始呢個遊戲，而後者就將一啲地方或者工具整做食鬼主題。

食鬼99
----

《食鬼99》係一隻由Bandai Namco開發，喺任天堂Switch平台推出嘅混戰遊戲，喺2021年4月8號推出。

參考
--

1. ↑  Pac-Man，MobyGames
2. ↑  食鬼誕生37週年
3. ↑  〈Google永久保留食鬼遊戲〉. 原先內容歸檔喺2012年12月11號. 喺2012年11月15號搵到.
4. ↑  〈食鬼30歲生日Google今日有得玩〉. 2010年5月25號. 原先內容歸檔喺2012年6月14號. 喺2012年11月15號搵到.
5. ↑  〈Google為紀念Pac-Man30周年推出可玩嘅Doodle〉. 原先內容歸檔喺2011-12-23. 喺2012-11-15搵到.
6. ↑  〈Google為小精靈遊戲打造永久搜尋頁〉. 原著喺2010年5月28號歸檔. 喺2012年11月15號搵到.
7. ↑  （英文）"30th Anniversary of PAC-MAN". 2010-05-21. 原著喺2022-05-26歸檔.
8. ↑  在 Google 地圖上玩 PAC-MAN 響2015年4月2號搵到
9. ↑  "Put down that Power Pellet and check out this behind-the-scenes look at Niant..." 2015-03-01. 原先內容歸檔喺2015年11月23號. 喺2015年4月2號搵到.
10. ↑  〈用PAC-MAN進行大混戰！《PAC-MAN 99》將於4月8日起作為Nintendo Switch Online加入者限定特典免費發布。〉. 任天堂(香港)有限公司(Nintendo (Hong Kong) Ltd.). 2021年4月7號. 喺2021年4月7號搵到.

拎
-

* 萬代南夢宮娛樂官方網站
* 食鬼維基食鬼
* 食鬼影片
* 食鬼線上遊戲
**關空快速·紀州路快速**（関空快速・紀州路快速）係JR西日本嘅一個列車種別，負責營運來往大阪、關西機場同埋和歌山嘅列車。每15分鐘一班，第1-4卡車去關西機場站，第5-8卡車去和歌山站方向，喺日根野站合併同分離。

簡介
--

呢架車連接阪和線（一部分紀勢本線）、關西機場線同大阪環狀線，係一種快速列車，好似關空快速、紀州路快速、大和路快速、都路快速、丹波路快速咁。

### 關空快速

1994年6月15日，關西機場線暫定開業，由天王寺站去關西機場站嘅快速列車開始營運。而關空快速係經過延長一架喺日根野站折返嘅列車去到關西機場站而成嘅產物。9月4日關西國際機場正式開幕，關空快速開始營運由關西機場站至JR難波站同大阪環狀線嘅路段。日間列車會喺天王寺站，將往返京橋站的6輛編成列車同往返JR難波嘅2輛編成列車，進行合併同分離。然而，喺1996年3月23日 至 1998年3月31日，由JR難波站出發嘅列車淨係得指定席，後述嘅關空特快「Wing」同樣被人廢止。往返JR難波站嘅列車喺2008年3月15日時刻表修訂嘅時候被人廢止。

運行
--

### 停車站

天王寺站 …＜當中經由鶴橋站・京橋站各站停車＞… 大阪站 - 福島站 - 西九条站 - 弁天町站 - 大正站 - 新今宮站 - 天王寺站 - 堺市站 - 三國丘站 - 鳳站 - 和泉府中站 - 東岸和田站 - 熊取站 - 日根野站 -
關空快速：臨空城站 - 關西機場站
紀州路快速：長瀧站 - 新家站 - 和泉砂川站 - 和泉鳥取站 - 山中溪站 - 紀伊站 - 六十谷站 - 紀伊中之島站 - 和歌山站 …＜各站停車＞… 紀伊田邊站
乘客資訊顯示板會喺大阪站，喺「快速列車」或「各駅停車」之間切換。

往返和歌山站嘅紀州路快速紀國線快速列車停車站：

紀伊田邊站 …＜各站停車＞… 御坊站 - 紀伊由良站 - 湯淺站 - 藤並站 - 箕島站 - 加茂鄉站 - 海南站 - 黑江站 - 紀三井寺站 - 和歌山站。
### 用車同埋編組

關空快速・紀州路快速歷年之間嘅改變| Template:TrainDirection
**←關西機場・和歌山方向****大阪・京橋方向→** |
| 

1994年9月4日 - 1999年5月9日| 1 | 2 | 3 | 4 | 5 | 6 | 7 | 8 |
| 關空快速往返京橋 | 關空快速往返JR難波 |

 |
| * 運行初期嘅時候係用1 - 2號車卡往返JR難波站，3 - 8號車卡往返京橋站。
 |
| 

1999年5月10日 - 2008年3月13日| 1 | 2 | 3 | 4 | 5 | 6 | 7 | 8 |
| 關空快速 | 紀州路快速 |
| 紀州路快速 | 關空快速 |
| 關空快速 | 紀州路快速 |  |

 |
| * 因應時段編組會有唔同。
* 亦都有出現過3／5／6／8輛編成嘅關空快速。
 |
| 

2008年3月14日 - 2012年3月16日| 1 | 2 | 3 | 4 | 5 | 6 | 7 | 8 |
| 關空快速 | 紀州路快速 |

 |
| * 亦都有出現過4／8輛編成的關空快速、紀州路快速。
 |
| 

2012年3月17日以後| 1 | 2 | 3 | 4 | 5 | 6 | 7 | 8 |
| 關空快速 | 紀州路快速 |
| 紀州路快速 | 關空快速 |

 |
| * 下段淨係得上行列車。
* 亦都有出現過4／8輛編成的關空快速、紀州路快速。
 |

全部列車都係用吹田總合車輛所日根野支所嘅223系0・2500番台、225系5000・5100番台營運。

關空快速一開始係用6輛編成或者 6+2=8 輛編成嘅列車嚟營運，日間部分列車會喺天王寺站，將往返京橋站嘅6輛編成同往返JR難波嘅2輛編成，進行合併同分離（1996年3月16日改咗喺大阪進行）。但係喺晚間會喺日根野站進行。

  

  

1999年5月10日時刻表修訂，關空特急「Wing」廢止，編組改咗做 5+3 ，直通大阪環狀線嘅列車大半會喺日根野站同紀州路快速合併同分離。統一做4輛編成之前，日間會用1 - 5號車做關空快速、6 - 8號車做紀州路快速，繁忙時間就用1 - 5號車做紀州路快速，6 - 8號車做關空快速。喺傍晚或者星期六日夜間，關空快速・紀州路快速亦都會出現3輛編成的列車。關空快速亦都會有以3、5、6 (3+3) 或者8輛 (5+3)嘅單獨列車營運。

2008年3月14日，關空快速・紀州路快速嘅用車，全部換咗做4輛編成，關西機場/和歌山方向同關空快速、大阪方向嘅紀州路快速都統一咗做4輛，解決咗發車時序引申出嚟關於下行連結順序嘅問題。

1. ↑  等專家翻譯
2. ↑  等專家翻譯
3. ↑  等專家翻譯
4. ↑  2012年3月17日改過個時間表之後，1至4號車係紀州路快速，5至8號車係關空快速。

### 旅客資訊

關空快速嘅車種顯示（引入咗車站編號之後）
關空快速嘅車種顯示（用緊全彩LED）
為對應關西國際機場嘅服務，呢各種別嘅用車係223系・225系，有對應英文嘅自動廣播裝置，關空快速喺大阪站 - 關西機場站（紀州路快速：日根野站以北）嘅路段會用自動廣播。

由於去日本旅行嘅人越嚟越多，而且合併嘅紀州路快速誤搭事件甚多。2015年11月嘅下旬，自動廣播加入中文同韓語、車長喺紀州路快速嘅車入面發現有外國人就會派一張寫住中英韓日4國語言嘅「本次列車並不前往關西機場」卡片。因為想更加有效咁防止誤搭嘅情況，JR喺關空快速嘅停車站入面貼咗啲海報，大站嘅月台亦都會播4國語言嘅廣播。其中，一個來自泉南市嘅男性，當佢喺紀州路快速嘅車廂入面見到有啲唔識轉關空快速嘅外國人，就會主動提示同埋帶領佢哋。之後，JR西日本喺日根野站月台引入咗義工幫手處理呢啲情況，同埋回應投訴。

2014年，JR西日本引入路線車站編號系統。去關西機場嘅列車，會顯示飛機圖案同關西機場線嘅記號 S。去和歌山嘅列車，會顯示阪和線嘅記號 R。直通大阪環狀線嘅列車，就會顯示大阪環狀線嘅記號 O 。另外，亦都有時會見到有 A 。

腳註
--

1. ↑  〈自動放送アプリ～Train Announce～：JR西日本 広報だより「トレナビ」〉. 《西日本旅客鉄道株式会社》 (日文). 喺2023-09-01搵到.
2. ↑  關西機場線嘅車都係用呢隻自動廣播系統。
3. ↑  〈「関空」行きのはずが「和歌山」…８０歳案内ボランティア、ＪＲ動かした！？　４カ国語カードや車内放送、全駅にポスター〉. 産業経済新聞社. 2015-11-20. 原著喺2022-12-04歸檔. 喺2015-12-03搵到. `{{cite web}}`: Text "産経WEST" ignored (help)
4. ↑  〈近畿エリア・広島エリアに「路線記号」を導入します：JR西日本〉. *www.westjr.co.jp* (日文). 喺2023-09-01搵到.
多倫多南面市中心一段
多倫多北面北約克（六市合併前嘅北約克市中心）一段
**Yonge**（粵拼：粵化口語音：jang1，英文讀音：/jʌŋ/），書面語寫**央街**（英文：**Yonge Street**），係加拿大安大略南部嘅一條街，1794年開始起，本來起嚟運軍事物資，街頭喺多倫多最南篤嘅湖邊，號稱 ｢全世界最長嘅街｣，但係因為喺1997年安省政府將本來路綫重叠嘅央街同安大略11號公路拆開咗，佢喺1999年已經喺健力士世界紀錄大全度除咗名。

多倫多段
----

雖然 Yonge 並冇 ｢中央｣ 嘅意思，但係喺多倫多，佢的確係條喺中央嘅主要大街，打横嘅街如果橫跨央街，通常都係以央街為界分東西街。（亦有例外，例如北面最接近士刁大道嘅大街，央街以東路段叫 Cummer，央街以西路段叫 Drewry，完全唔同名。）

多倫多地鐵1號綫嘅東面半截（所謂 Yonge 綫）亦大部分係貼住央街，由北面嘅 Finch 地下鐵站到南面嘅 King 地下鐵站都係沿住央街行，淨係 King 同聯合車站兩個站之間轉咗彎。

攷
-

1. 1 2  Marshall, Sean (April 13, 2011). "The end of Yonge Street". *Spacing* (加拿大英文). 喺2023年6月26號搵到.
2. ↑  Marshall, Sean (January 1, 2021). "The complicated history of Dundas Street" (加拿大英文). 喺2023年6月26號搵到.

|  |  |
| --- | --- |
| Stub icon | 呢篇同路有關嘅文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
TTC嘅標誌
多倫多公車局嘅總部
**多倫多公車局**（英文：**Toronto Transit Commission**，簡稱 **TTC**，意思係 ｢多倫多公共交通常務委員會｣），普通話又叫**多倫多交通局**，官方跟英文叫 **TTC**，係加拿大安大略省多倫多市負責公共交通嘅政府機構，服務包括巴士、街車同地下鐵。1921年成立，原稱 Toronto Transportation Commission（多倫多運輸委員會）。2021年 嘅總載客量達 386,443,400 人次，每日 1,397,800 人次。

粵語會講 ｢搭 TTC｣，指乘搭任何 TTC 提供嘅交通工具。目前係劃一收費，即係無論搭幾遠，喺適用嘅轉車限制之下（規舉有兩套，邊套適用係睇你點畀錢），淨係畀一次錢，畀嘅錢亦係一樣。

TTC 請咗超過12,000名員工，營運北美洲第三最繁忙嘅市區公共交通運輸系統，排喺第一位嘅紐約市同第二位嘅墨西哥城之後。截至2022年TTC總共有4條地下鐵綫，合共75個站。巴士同街車行走149條地面路線。

喺1927至1961年間，多倫多嘅渡輪服務亦係由 TTC 提供。

服務網
---

### 巴士

普通單層巴士掛接巴士
TTC 嘅大部分嘅巴士都係統一收費，不過部分 TTC 巴士線會駛入萬錦市，搭呢啲車嘅時候約克區同多倫多市嘅車錢通常要分開畀，因為 TTC 只係同約克區公車局代收約克區嘅部份。巴士喺大街通常有24小時服務，但係夜晚可能要等要成個鐘先一班車。

TTC 用嘅全部都係單層巴士；大線如果預多人搭，會用掛接巴士。

### 街車

街車（有軌電車）
TTC 嘅輕鐵全部都係統一收費。因為約定俗成，舊綫全部統一叫街車（streetcar；新起嘅艾靈頓跨城輕鐵綫同芬治西輕鐵綫將會納入地下鐵系統），但係其實一直都係有叫輕鐵（LRT）；最初引入而今用緊嘅低地台車卡亦都係寫明佢係輕鐵車卡（LRV）。

喺粵語，士嘉堡區嘅3號線有時會被稱為士嘉堡輕鐵，但係佢其實係高架重鐵，係地鐵網嘅一部分，但係因為軌距唔同，所以唔能夠由2號綫直通去3號綫。

### 地下鐵

1號綫同4號綫用嘅新列車
內文：多倫多地下鐵
TTC 嘅地下鐵亦都係統一收費。1號線喺西面一段（舊稱 University Line）會開入約克區嘅旺市，但係同巴士唔同，跨區搭地鐵係唔使畀兩程錢。地下鐵並唔係24小時服務。個別路段亦都會不定期喺服務時間關閉維修，喺服務時間關閉維修會提供接駁巴士服務。

### 復康專車

復康專車
除咗普通嘅巴士同鐵路服務之外，TTC 亦都提供一個叫做復康專車（Wheel-Trans）嘅服務畀傷殘人士，佢其實係一種可以容納輪椅嘅一種類似的士嘅服務。

路綫號碼
----

多倫多公車局自2000年代初開始，原則上唔同服務都統一用同一套號碼，即係無論係巴士、地鐵定街車，都唔應該會撞號碼；因為唔會撞號碼，喺地下鐵系統出事或者要維修，要用接駁巴士嗰陣，就可以架巴士直接寫地鐵嘅路綫號碼，都唔會令人覺得混亂。

因為2020年代初會有幾條新嘅地下鐵或者輕鐵綫會開，所以本來用開細號碼嘅巴士綫變咗要轉號碼；例如，喺2021年，原本嘅5號綫就轉咗個新號碼，新號碼係13，因為唔可以撞號碼，但係原本用開嘅5號會變成艾靈頓跨城輕鐵綫嘅編號。

轉車
--

多倫多公車局目前用緊兩種唔同嘅轉車制，視乎你係畀現錢定用 Presto 畀錢（包括用 Presto 卡、信用卡、提款卡或者手機畀錢）：

Presto 用嘅係兩小時內無限次轉車制，由第一次拍卡開始計，假定冇拍錯卡，兩個鐘頭之內轉幾次車都得，唔會理行車方向。

不過畀現錢嘅乘客仍然要用一套非常難明嘅舊制。喺舊制之下，乘客要喺畀錢嘅地方攞轉車證，單一行程之內，向同一方向，唔停低做第啲嘢，喺指定地點轉車，可以用轉車證免費轉車。喺 TTC 喺網站寫明邊度可以轉車之前，其實舊制條款好多字睇都冇定義過，司機變相可以隨便要乘客畀兩次錢。

出面網頁
----


維基同享有多媒體嘅嘢：  
**Toronto Transit Commission**

* 多倫多公車局官方網站
* ｢多倫多公共交通｣（鐵路迷同巴士迷記錄嘅多倫多公共交通新聞同歷史）

註
-

1. ↑  喺多倫多，｢公車局｣ 係粵語一直以來嘅叫法，粵語或者香港來嘅傳媒大多數情況亦都係用 ｢公車局｣。

參考
--

1. ↑  "Setting the Scene". *The TTC – 100 Years of Moving Toronto* (加拿大英文). City of Toronto. 2021年6月29號. 喺2022-09-04搵到.
2. ↑  "TTC Ferry Service to Toronto Island". *The TTC – 100 Years of Moving Toronto* (加拿大英文). City of Toronto. 2021年6月29號. 喺2023年6月25號搵到.
3. ↑  "Harbourfront & Spadina Light Rapid Transit". *The TTC – 100 Years of Moving Toronto* (加拿大英文). City of Toronto. 2021年6月29號. 喺2022-09-04搵到.
4. ↑  "TTC invites public to preview next generation streetcar". 喺2022-08-21搵到.
5. ↑  "Toronto Meet Your New Ride". Toronto Transit Commission. 原著喺2012-01-25歸檔. 喺2022-08-21搵到.
6. ↑  〈多語言熱線解決方案〉 (PDF). *Access: Newsletter of the Wheel-Trans Community* (Summer 2021): 3. 2021. 喺2022-08-25搵到.
7. ↑  "Wheel-Trans". Toronto Transit Commission. 喺2022-08-21搵到.
8. ↑  "TTC routes in numerical order: All time listing". *Transit Toronto* (加拿大英文). 喺2023年7月19號搵到.
9. ↑  "13 Avenue Road". *Transit Toronto* (加拿大英文). 2021年6月20號. 喺2023年7月19號搵到.
10. ↑  "Transfers" (加拿大英文). Toronto Transit Commission. 喺2022年8月21號搵到.